**ΓΕΩΠΟΝΙΚΟ ΠΑΝΕΠΙΣΤΗΜΙΟ** **ΑΘΗΝΩΝ**

 Αθήνα, 06.08.2025

 Αρ. Πρωτ.: 842

**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΤΜΗΜΑΤΟΣ ΕΠΙΣΤΗΜΗΣ ΦΥΤΙΚΗΣ ΠΑΡΑΓΩΓΗΣ**

**ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ**

**ΓΙΑ ΥΠΟΒΟΛΗ ΑΙΤΗΣΕΩΝ ΑΠΟ ΝΕΟΥΣ ΕΠΙΣΤΗΜΟΝΕΣ ΚΑΤΟΧΟΥΣ ΔΙΔΑΚΤΟΡΙΚΟΥ ΣΤΟ ΠΛΑΙΣΙΟ ΥΛΟΠΟΙΗΣΗΣ ΤΗΣ ΠΡΑΞΗΣ «ΑΠΟΚΤΗΣΗ ΑΚΑΔΗΜΑΪΚΗΣ ΔΙΔΑΚΤΙΚΗΣ ΕΜΠΕΙΡΙΑΣ ΣΕ ΝΕΟΥΣ ΕΠΙΣΤΗΜΟΝΕΣ ΚΑΤΟΧΟΥΣ ΔΙΔΑΚΤΟΡΙΚΟΥ ΣΤΟ ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ ΓΙΑ ΤΟ ΑΚΑΔΗΜΑΪΚΟ ΕΤΟΣ 2025-2026»**

Το Τμήμα Επιστήμης Φυτικής Παραγωγής του Γεωπονικού Πανεπιστημίου Αθηνών, μέσω του Ειδικού Λογαριασμού Κονδυλίων Έρευνας στο πλαίσιο υλοποίησης της προτεινόμενης προς ένταξη στο Πρόγραμμα «Ανθρώπινο Δυναμικό και Κοινωνική Συνοχή 2021-2027» (αρ. πρωτ. Πρόσκλησης 108523/24-07-2024, Κωδικός Πρόσκλησης: ΕΚΠ30 Α/Α: Πρόσκλησης ΟΠΣ: 9533 και υπ’ αρ.πρωτ. 169064/13.11.2024 Τροποποίησή της) Πράξης με τίτλο «Απόκτηση Ακαδημαϊκής Διδακτικής Εμπειρίας σε Νέους Επιστήμονες Κατόχους Διδακτορικού στο Γεωπονικό Πανεπιστήμιο Αθηνών για το ακαδ. έτος 2025-2026» (κωδικός MIS 6035679)» , που συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο (ΕΚΤ+) και από Εθνικούς Πόρους, με δικαιούχο τον Ειδικό Λογαριασμό Κονδυλίων Έρευνας του Γεωπονικού Πανεπιστημίου Αθηνών.

Λαμβάνοντας υπόψιν:

1. Τις διατάξεις του αρ. 103 του Συντάγματος της Ελλάδας
2. Τις διατάξεις του ν. 4957/2022 (ΦΕΚ 141/Α/21.07.2022) «Νέοι ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις», όπως ισχύει.
3. Τις διατάξεις του ν. 5094/2024 (ΦΕΚ 39/Α/13-3-2024) «Ενίσχυση του Δημόσιου Πανεπιστημίου πλαίσιο λειτουργίας μη κερδοσκοπικών παραρτημάτων ξένων Πανεπιστημίων και άλλες διατάξεις».
4. Τις διατάξεις του ν. 4386/2016 «Ρυθμίσεις για την έρευνα και άλλες διατάξεις», όπως ισχύει.
5. Τις διατάξεις του Ν. 4914/2022 (ΦΕΚ 61/Α/21-3-2022) για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2021-2027, όπως ισχύει.
6. Την υπ’ αρ. 114947/29-11-2022 (ΦΕΚ 6132/Β/01-12-2022) Υπουργική Απόφαση «Εθνικοί Κανόνες Επιλεξιμότητας των δαπανών των πράξεων των Προγραμμάτων 2021-2027» (ν. 4914/2022 (Α’ 61) άρθρο 63, παρ. 20),
7. Τον Οδηγό χρηματοδότησης και Διαχείρισης του Ειδικού Λογαριασμού Κονδυλίων Έρευνας (Ε.Λ.Κ.Ε.) του Γεωπονικού Πανεπιστημίου Αθηνών.
8. Την με αρ. πρωτ. 108523 και κωδ. ΕΚΠ 30 (ΑΔΑ: 9ΜΔ1Η-0Κ4), πρόσκληση με τίτλο «Δράσεις διά βίου μάθησης στην Ανώτατη Εκπαίδευση (απόκτηση ακαδημαϊκής διδακτικής εμπειρίας σε νέους επιστήμονες κατόχους διδακτορικού)» για την υποβολή προτάσεων στο Πρόγραμμα «Ανθρώπινο Δυναμικό και Κοινωνική Συνοχή» 2021-2027, το οποίο συγχρηματοδοτείται από το Ευρωπαϊκό Κοινωνικό Ταμείο και την υπ’ αρ.πρωτ. 169064/13.11.2024 Τροποποίησή της
9. Την υπ’ αρ.πρωτ. 31632/24.07.2025 (ΑΔΑ: ΡΞ5Ζ46Ψ8Ζ6-Δ7Δ) απόφαση του αρμόδιου συλλογικού Οργάνου της Επιτροπής Ερευνών του Ειδικού Λογαριασμού Κονδυλίων Έρευνας του Γεωπονικού Πανεπιστημίου Αθηνών περί αποδοχής και έγκρισης της Πρόσκλησης Εκδήλωσης  Ενδιαφέροντος και των κριτηρίων αξιολόγησης και της μοριοδότησης αυτών.
10. Την C 262/01/19.07.2016 Ανακοίνωση της Επιτροπής σχετικά με την έννοια της κρατικής ενίσχυσης, όπως αναφέρεται στο άρθρο 107 παράγραφος 1 της Συνθήκης για τη λειτουργία της Ευρωπαϊκής Ένωσης
11. Τον υπ’ αριθμ. 2023/2831/13.12.2023 Κανονισμό (ΕΕ) της Επιτροπής σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας οι οποίες χορηγούνται σε επιχειρήσεις που παρέχουν υπηρεσίες γενικού οικονομικού συμφέροντος.
12. Την με αρ. πρωτ. 115150/ΕΥΚΕ4023/02-11-2016 Εγκύκλιο της ΕΥΚΕ με θέμα: «*Οδηγίες αναφορικά με την αξιολόγηση πλήρωσης του κριτηρίου συμβατότητας των πράξεων με τους κανόνες των Κρατικών Ενισχύσεων*». ¬
13. Την με αρ. πρωτ. 99801/ΕΥΚΕ-ΧΕ1162/27-10-2023 Εγκύκλιο της ΕΥΚΕ-ΧΕ με θέμα «*Οδηγίες προς φορείς που εμπλέκονται στη διαχείριση συγχρηματοδοτούμενων δράσεων κατά την προγραμματική περίοδο 2021-2027 αναφορικά με ζητήματα κρατικών ενισχύσεων*».
14. Την απόφαση της 629ης/23-07-2025 Συνεδρίας της Συγκλήτου του Γ.Π.Α. σχετικά με για την κατανομή θέσεων στα Τμήματα του Γ.Π.Α. και την έγκριση των υπό προκήρυξη γνωστικών αντικειμένων/μαθημάτων, στο πλαίσιο της πρόσκλησης με τίτλο «Δράσεις διά βίου μάθησης στην Ανώτατη Εκπαίδευση (απόκτηση ακαδημαϊκής διδακτικής εμπειρίας σε νέους επιστήμονες κατόχους διδακτορικού) ακ. ετών 2024-2025, 2025-2026 και 2026-2027», για το ακαδημαϊκό έτος 2025-2026.
15. Την Απόφαση της 13ης/07.07.2025 Συνέλευσης του Τμήματος Επιστήμης Φυτικής Παραγωγής του Γεωπονικού Πανεπιστημίου Αθηνών σχετικά με τον Ορισμό γνωστικού αντικειμένου και μαθημάτων για την έγκριση προτάσεων για το Πρόγραμμα «Απόκτηση Ακαδημαϊκής Διδακτικής Εμπειρίας σε νέους Επιστήμονες κατόχους Διδακτορικού, για το ακαδημαϊκό έτος 2025 -2026» - Ορισμό 3/μελών Επιτροπών Αξιολόγησης και Ενστάσεων.

**προσκαλεί**

Νέες και Νέους Επιστήμονες κατόχους Διδακτορικού Διπλώματος να εκδηλώσουν ενδιαφέρον για την παροχή διδακτικού έργου ως εντεταλμένοι διδάσκοντες στο Τμήμα Επιστήμης Φυτικής Παραγωγής του Γεωπονικού Πανεπιστημίου Αθηνών κατά το χειμερινό εξάμηνο του ακαδημαϊκού έτους 2025-2026, σύμφωνα με το συνημμένο στην παρούσα Παράρτημα θέσεων, όπως αυτές έχουν εγκριθεί με την υπ’ αριθμ. 629 (αρ. Συν. 629/23.07.2025) απόφαση της Συγκλήτου του Γεωπονικού Πανεπιστημίου Αθηνών σχετικά με την κατανομή των θέσεων στα Τμήματα.

Οι ενδιαφερόμενοι/ες καλούνται να υποβάλουν αίτηση υποψηφιότητας για τις θέσεις εντεταλμένων διδασκόντων που προκηρύσσονται στα γνωστικά αντικείμενα που έχουν οριστεί από το Τμήμα Επιστήμης Φυτικής Παραγωγής του Γεωπονικού Πανεπιστημίου Αθηνών. Κάθε ωφελούμενος οφείλει να διδάξει αυτοδύναμα όλα τα μαθήματα που έχουν οριστεί στο συγκεκριμένο γνωστικό αντικείμενο και είναι ενταγμένα στο Πρόγραμμα Σπουδών του Τμήματος, όπως αυτά περιγράφονται στο Παράρτημα Ι της παρούσας πρόσκλησης, λαμβάνοντας υπόψη τους ακόλουθους όρους.

**Α. ΔΙΚΑΙΩΜΑ ΥΠΟΒΟΛΗΣ ΥΠΟΨΗΦΙΟΤΗΤΑΣ**

**Δικαίωμα Υποβολής Υποψηφιότητας** έχει κάθε φυσικό πρόσωπο από την ημεδαπή ή την αλλοδαπή το οποίο:

- Έχει λάβει τον διδακτορικό του τίτλο εντός της τελευταίας δεκαετίας (με ημερομηνία επιτυχούς υποστήριξης μετά την 1.1.2015) και η διδακτορική διατριβή του έχει κατατεθεί στο Εθνικό Αρχείο Διδακτορικών Διατριβών, σε περίπτωση που απαιτείται σύμφωνα με τις διατάξεις του Ν.1566/1985 αρ. 70 παρ. 15. Ως ημερομηνία λήψης του διδακτορικού λογίζεται εκείνη κατά την οποία υποστηρίχθηκε επιτυχώς η διδακτορική διατριβή.

- Διαθέτει σωρευτική άσκηση αυτοδύναμου διδακτικού έργου σε ΑΕΙ, μετά την απόκτηση του διδακτορικού διπλώματος, που δεν υπερβαίνει τα πέντε (5) ακαδημαϊκά εξάμηνα.

- Δεν κατέχει θέση Ομότιμου Καθηγητή ή αφυπηρετήσαντος μέλους ΔΕΠ του οικείου ή άλλου ΑΕΙ της ημεδαπής ή της αλλοδαπής.

- Δεν κατέχει θέση μέλους Δ.Ε.Π., Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.Δ.Ι.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) των Α.Ε.Ι. ή Συνεργαζόμενου Εκπαιδευτικού Προσωπικού (Σ.Ε.Π.) του Ε.Α.Π.

- Δεν κατέχει θέση ερευνητή ή λειτουργικού επιστήμονα ερευνητικών και τεχνολογικών φορέων του άρθρου 13Α του ν. 4310/2014 (Α’ 258) και λοιπών ερευνητικών οργανισμών.

- Δεν είναι συνταξιούχος του ιδιωτικού ή ευρύτερου δημόσιου τομέα.

- Δεν κατέχει θέση υπαλλήλου με σχέση Δημόσιου Δικαίου ή Ιδιωτικού Δικαίου Αορίστου Χρόνου σε φορείς του δημόσιου τομέα, όπως αυτός οριοθετείται στην περ. α) της παρ. 1 του άρθρου 14 του ν. 4270/2014,

- Δεν έχει υπερβεί το εξηκοστό έβδομο (67ο) έτος της ηλικίας.

- Δεν έχει παράλληλα άλλη ενεργή σύμβαση ως εντεταλμένος διδάσκοντας για το χειμερινό εξάμηνο 2025-2026, από οποιαδήποτε πηγή χρηματοδότησης (όπως αυτές προσδιορίζονται στην παρ. 6 του αρ. 173 του Ν. 4957/2022)

**Β. ΕΙΔΟΣ ΣΥΜΒΑΣΗΣ, ΠΑΡΑΔΟΤΕΟ ΚΑΙ ΥΨΟΣ ΑΜΟΙΒΗΣ**

1. Οι υποψήφιοι που θα επιλεγούν θα απασχοληθούν στο Τμήμα Επιστήμης Φυτικής Παραγωγής του Γεωπονικού Πανεπιστημίου Αθηνών με ανάθεση σύμβασης μίσθωσης έργου ως Εντεταλμένοι Διδάσκοντες σύμφωνα με τις διατάξεις των άρθρων 30, 64, άρθρο 65 παρ. 2, άρθρο 155 παρ. 2 & 3 και άρθρο 173 του Ν. 4957/2022 (Φ.Ε.Κ. Α΄141/21.07.2022). Το **αντικείμενο της σύμβασης** που θα υπογραφεί μεταξύ του ΕΛΚΕ Γεωπονικού Πανεπιστημίου Αθηνών και του ωφελούμενου αφορά αποκλειστικά στο διδακτικό έργο που του ανατίθεται σύμφωνα με το αρ. 64 α, β, γ και στ 2ο εδάφιο του ν.4957/2022 όπως καθορίζεται στην Απόφαση της Συνέλευσης του Τμήματος για το σύνολο των μαθημάτων που αντιστοιχούν στο γνωστικό αντικείμενο της θέσης, για την οποία επιλέχθηκε για το χειμερινό εξάμηνο του ακαδημαϊκού έτους 2025-2026. Το διδακτικό έργο παρέχεται με φυσική παρουσία, εκτός αν συντρέχουν λόγοι ανωτέρας βίας. **Δεν είναι δυνατός ο επιμερισμός μιας θέσης σε περισσότερους ωφελούμενους.**

2. **Παραδοτέο** είναι η ολοκλήρωση της αυτοδύναμης διδασκαλίας μαθημάτων χειμερινού Εξαμήνου Ακαδημαϊκού Έτους 2025-2026, η διεξαγωγή εξετάσεων και η τελική βαθμολόγηση των φοιτητών κατά την εξεταστική περίοδο του χειμερινού εξαμήνου, καθώς και των επαναληπτικών εξετάσεων του εξαμήνου, μέσω της υλοποίησης των συμβάσεων των ωφελούμενων, η οποία πιστοποιείται με σχετική βεβαίωση του Προέδρου κάθε Τμήματος.

3. Οι **ημερομηνίες έναρξης και λήξης του φυσικού αντικειμένου** συμπίπτουν με την έναρξη και λήξη του χειμερινού εξαμήνου του ακαδημαϊκού έτους 2025-2026 όπως καθορίζεται από το ακαδημαϊκό ημερολόγιο του Α.Ε.Ι. Ως έναρξη θεωρείται η έναρξη των μαθημάτων του εξαμήνου ή η ημερομηνία υπογραφής σύμβασης (όποια είναι μεταγενέστερη), ως λήξη θεωρείται η λήξη των εξετάσεων του εξαμήνου. Σημειώνεται ότι η διεξαγωγή εξετάσεων και η τελική βαθμολόγηση των φοιτητών κατά την Εξεταστική Περίοδο του χειμερινού εξαμήνου καθώς και του Σεπτεμβρίου περιλαμβάνονται στις συμβατικές υποχρεώσεις και ευθύνες του ωφελούμενου ανεξαρτήτως της διάρκειας ή της μορφής της σύμβασης.

4. Κάθε θέση αντιστοιχεί, σύμφωνα με το θεσμικό πλαίσιο του ν. 4957/2022, όπως ισχύει και ειδικότερα του άρθρου 155, σε συγκεκριμένο γνωστικό αντικείμενο και περιλαμβάνει μαθήματα, συναφούς γνωστικού αντικειμένου, με αυτό της θέσης, ενταγμένα στο εγκεκριμένο πρόγραμμα σπουδών του χειμερινού εξαμήνου 2025-2026 του Τμήματος.

Τα μαθήματα κάθε θέσης αθροιστικά αντιστοιχούν σε διδακτικό έργο τουλάχιστον 6 διδακτικών ωρών ανά εβδομάδα σύμφωνα με το πρόγραμμα σπουδών (θέσεις πλήρους απασχόλησης). Σε περίπτωση εξαιρετικά αυξημένων διδακτικών αναγκών του Τμήματος, μπορεί να συμπεριληφθούν μαθήματα με άθροισμα ωρών διδακτικού έργου μεγαλύτερο των 6 ωρών ανά εβδομάδα. Σημειώνεται ότι, στην περίπτωση αυτή, η αμοιβή του/της ωφελούμενου – εντεταλμένου/ης διδάσκοντα/ουσας, που θα επιλεγεί για τη συγκεκριμένη θέση, δεν μπορεί να προσαυξηθεί.

Συγκεκριμένες θέσεις, τα μαθήματα των οποίων αθροιστικά αντιστοιχούν σε διδακτικό έργο μικρότερο των έξι (6) ωρών εβδομαδιαίως, σύμφωνα με το πρόγραμμα σπουδών, χαρακτηρίζονται ως μερικής απασχόλησης.

5. Το ύψος των μηνιαίων αποδοχών των ωφελούμενων καθορίζεται από την παρ. 5 του άρθρου 173 του Ν. 4957/2022 για τις μηνιαίες αποδοχές των εντεταλμένων διδασκόντων στο ογδόντα τοις εκατό (80%) του βασικού μισθού του Μ.Κ.1 της βαθμίδας του Επίκουρου Καθηγητή των μελών Δ.Ε.Π. των Α.Ε.Ι., καθώς και στο ογδόντα τοις εκατό (80%) του ειδικού επιδόματος διδασκαλίας και έρευνας της βαθμίδας του Επίκουρου Καθηγητή, για πλήρη απασχόληση, σύμφωνα με το θεσμικό πλαίσιο ν. 5045/2023 όπως ισχύει. Σε περίπτωση επιλογής τους με καθεστώς μερικής απασχόλησης εφαρμόζεται η παρ. 7 του άρθρου 153 του ν. 4472/2017 (Α’ 74).

**Γ. ΕΙΔΙΚΟΤΕΡΟΙ ΟΡΟΙ:**

1. Ως προς το θέμα της προγενέστερης αυτοδύναμης διδασκαλίας ενός υποψηφίου ωφελούμενου σημειώνονται τα εξής:
	* Σε επίπεδο αίτησης υποψηφιότητας, ο δυνητικά ωφελούμενος θα πρέπει να υποβάλει Υπεύθυνη Δήλωση του ν.1599/1986 όπου θα αναφέρεται η συνολική διάρκεια της αυτοδύναμης διδασκαλίας του σε φορείς τριτοβάθμιας εκπαίδευσης, μετά την απόκτηση του διδακτορικού διπλώματος.
	* Η ΕΥΔ ΠΑΔΚΣ δύναται να προχωρήσει σε διασταύρωση της προγενέστερης διδακτικής εμπειρίας αξιοποιώντας κάθε πρόσφορο μέσο (όπως ενδεικτικά: Απογραφικά Δελτία των Πράξεων των προσκλήσεων του ΕΣΠΑ των ΠΠ 2014-2020 & 2021-2027 καθώς και πλατφόρμα καταγραφής αυτοδύναμου διδακτικού έργου σε φορείς τριτοβάθμιας εκπαίδευσης που θα αναπτυχθεί από το Υπουργείο Παιδείας, Θρησκευμάτων και Αθλητισμού).
2. Επιτρέπεται η σύναψη σύμβασης μεταξύ εκάστου ωφελούμενου και ενός μόνο ΑΕΙ ανά ακαδημαϊκό εξάμηνο. Συνεπώς, ο ωφελούμενος της Πρόσκλησης δεν μπορεί να έχει παράλληλα άλλη ενεργή σύμβαση ως εντεταλμένος διδάσκοντας, από οποιαδήποτε πηγή χρηματοδότησης (όπως αυτές προσδιορίζονται στην παρ. 6 του άρθρου 173 του Ν. 4957/2022). Προς απόδειξη των ανωτέρω, πρέπει **κατά την υπογραφή της Σύμβασης** με κάθε εντεταλμένο διδάσκοντα να υποβάλλεται εκ μέρους του συμβαλλόμενου Υπεύθυνη Δήλωση στην οποία θα δεσμεύεται ότι θα υπογράψει Σύμβαση ως εντεταλμένος διδάσκοντας με ένα μόνο Α.Ε.Ι ανά ακαδημαϊκό εξάμηνο. Επιπλέον, προς διασφάλιση των ανωτέρω, το Τμήμα Επιστήμης Φυτικής Παραγωγής του Γεωπονικού Πανεπιστημίου Αθηνών μέσω του ΕΛΚΕ του Γεωπονικού Πανεπιστημίου Αθηνών, πριν την υπογραφή των συμβάσεων, υποχρεούται να αποστείλει στην μονάδα Β3.2 της ΕΥΔ ΠΑΔΚΣ τα ΑΦΜ των ωφελουμένων για την αντίστοιχη διασταύρωση

3. Οι άνδρες ενδιαφερόμενοι πρέπει να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα απ’ αυτές ή να έχουν λάβει αναβολή που καλύπτει όλο τον χρόνο διάρκειας του έργου.

4. Ως προς το ζήτημα της επιλεξιμότητας επισημαίνονται τα κάτωθι:

Δεδομένου ότι για όλους τους υποψηφίους της παρούσας πρόσκλησης τίθενται εν δυνάμει θέματα Κρατικών ενισχύσεων, η υλοποιούμενη Δράση θεωρείται ότι εμπίπτει στο θεσμικό πλαίσιο Κρατικών Ενισχύσεων (De Minimis). Για να καταστεί η σχετική ενίσχυση συμβατή στο πλαίσιο του Κανονισμού (ΕΕ) 2023/2831 της Επιτροπής, είναι απαραίτητο να συμπεριλαμβάνεται στο φάκελο υποβολής της κάθε υποψηφιότητας Υπεύθυνη Δήλωση του Ν. 1599/1986 σχετικά με την ύπαρξη οικονομικής δραστηριότητας και σώρευσης των ενισχύσεων ήσσονος σημασίας (σύμφωνα με το Υπόδειγμα της σχετικής Υπεύθυνης Δήλωσης).

Σημειώνεται ότι σύμφωνα με τον Κανονισμό (ΕΕ) αριθ. 651/2014 της Επιτροπής «Επιχείρηση θεωρείται κάθε οντότητα, ανεξάρτητα από τη νομική της μορφή, που ασκεί οικονομική δραστηριότητα. Σε αυτές περιλαμβάνονται ειδικότερα αυταπασχολούμενα άτομα και οικογενειακές επιχειρήσεις που ασκούν βιοτεχνική ή άλλη δραστηριότητα, καθώς και προσωπικές εταιρείες ή ενώσεις προσώπων που ασκούν τακτικά μια οικονομική δραστηριότητα».

Ο καθοριστικός παράγοντας είναι η οικονομική δραστηριότητα και όχι η νομική μορφή. Οικονομική δραστηριότητα συνιστά συνήθως η πώληση προϊόντων ή υπηρεσιών σε συγκεκριμένη τιμή, σε μια δεδομένη/άμεση αγορά.

Στην πράξη, αυτό σημαίνει ότι οι ελεύθεροι επαγγελματίες διαφόρων ειδικοτήτων, ατομικοί επιχειρηματίες, αυτοαπασχολούμενοι, οι οικογενειακές επιχειρήσεις, οι συμπράξεις και οι σύλλογοι ή οποιαδήποτε άλλη οντότητα που ασκεί τακτικά μια οικονομική δραστηριότητα μπορεί να θεωρηθεί επιχείρηση

**Δ. ΔΙΚΑΙΟΛΟΓΗΤΙΚΑ ΥΠΟΒΟΛΗΣ ΑΙΤΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Οι ενδιαφερόμενοι/ες για την παρούσα πρόσκληση, καλούνται να υποβάλλουν **φάκελο υποψηφιότητας** (ηλεκτρονική αίτηση), υποβάλλοντας τα ακόλουθα:

1. **Υπογεγραμμένη Αίτηση υποψηφιότητας**, στην οποία αναγράφεται η θέση για την οποία υποβάλλεται αυτή.

2. **Διδακτορικό Τίτλο Σπουδών** από Ίδρυμα της ημεδαπής ή της αλλοδαπής. Οι υποψήφιοι - στις περιπτώσεις που απαιτείται σύμφωνα με τις διατάξεις του Ν. 1566/1985- **υποχρεούνται** να δηλώσουν (στην Υπεύθ. Δήλωση) **τον σύνδεσμο** της αναρτημένης στο ΕΚΤ διδακτορικής διατριβής στον οποίο αυτή **είναι προσβάσιμη.** Σε κάθε άλλη περίπτωση **καταθέτουν το πλήρες κείμενο** της διδακτορικής διατριβής, ώστε να είναι διαθέσιμη στην Επιτροπή Αξιολόγησης.

Οι υποψήφιοι, που είναι κάτοχοι πτυχίων ή μεταπτυχιακών τίτλων σπουδών, ή διδακτορικών διπλωμάτων Ιδρυμάτων Ανώτατης Εκπαίδευσης της αλλοδαπής, εφόσον έχουν, κατά τον χρόνο υποβολής των απαιτούμενων δικαιολογητικών, οφείλουν να συμπεριλάβουν στον φάκελο υποψηφιότητάς τους τις **βεβαιώσεις ισοτιμίας και αντιστοιχίας.**

Σε περίπτωση που δεν διαθέτουν τις ως άνω βεβαιώσεις, η Επιτροπή Αξιολόγησης, κατά τον έλεγχο των δικαιολογητικών, θα ελέγχει, εάν το ίδρυμα της αλλοδαπής ή/και ο τύπος του απονεμόμενου τίτλου συμπεριλαμβάνονται στα Μητρώα που τηρεί ο ΔΟΑΤΑΠ (https://www.doatap.gr/anagnorish/ethniko-mitroo-anagnorismenon-idrymaton-anotatis-ekpaidefsis-tis-allodapis/, https://www.doatap.gr/anagnorish/ethniko-mitroo-typon-titlon-spoudon-anagnorismenon-idrymaton/) σύμφωνα με το άρθρο 304 παρ. 4 του ν. 4957/2022 (Α΄55). Εφόσον, το Πανεπιστήμιο χορήγησης του τίτλου τους περιλαμβάνεται στα ως άνω Μητρώα του ΔΟΑΤΑΠ, γίνονται δεκτά από την Επιτροπή Αξιολόγησης. Σε αυτή την περίπτωση οι τίτλοι σπουδών που έχουν αποκτηθεί στην αλλοδαπή θα πρέπει να: α) να φέρουν την Σφραγίδα της Χάγης (θεώρηση Apostille) και β) να προσκομίζονται σε επίσημη μετάφραση στην ελληνική γλώσσα.

Οι υποψήφιοι, που είναι κάτοχοι τίτλων σπουδών που απονέμονται από αλλοδαπά ιδρύματα τα οποία λειτουργούν με συμφωνία δικαιόχρησης με ιδιωτικούς φορείς στην Ελλάδα, οφείλουν να προσκομίζουν, στον ηλεκτρονικό φάκελο υποψηφιότητάς τους, και **Βεβαίωση Τόπου Σπουδών**, σύμφωνα με το άρθρο 304 παρ. 4 του ν. 4957/2022 (Α’ 55). Αν ως τόπος σπουδών ή μέρος αυτών βεβαιώνεται η Ελληνική Επικράτεια, ο τίτλος σπουδών δεν αναγνωρίζεται, εκτός αν το μέρος σπουδών που έγιναν στην ελληνική επικράτεια βρίσκεται σε δημόσιο Α.Ε.Ι..

3. **Βεβαίωση** του οικείου Τμήματος απονομής του Διδακτορικού τίτλου σπουδών, από την οποία να προκύπτει η ημερομηνία επιτυχούς υποστήριξης (μετά την 01.01.2015). Επισημαίνεται ότι η ημερομηνία επιτυχούς υποστήριξης δεν αφορά στην ημερομηνία ορκωμοσίας/αναγόρευσης. Για διατριβές από Ιδρύματα της αλλοδαπής λαμβάνεται υπόψη η ημερομηνία που αναγράφεται πάνω στον τίτλο ως ημερομηνία λήψης του διδακτορικού τίτλου.

4. **Βιογραφικό Σημείωμα** συνοδευόμενο από το σύνολο των εγγράφων, τα οποία τεκμηριώνουν και πιστοποιούν τα διαλαμβανόμενα σε αυτό και στο οποίο να αποτυπώνονται κατ’ ελάχιστον τα παρακάτω:

- **Εκπαίδευση και Κατάρτιση.**

 - **Μεταδιδακτορική έρευνα**, εφόσον υπάρχει, μετά τη λήψη του διδακτορικού που θα πρέπει να αποδεικνύεται με κάθε πρόσφορο έγγραφο, όπως π.χ. βεβαιώσεις απασχόλησης/ προϋπηρεσίας από τον Φορέα Απασχόλησης από την οποία προκύπτει με σαφήνεια το είδος εργασίας που παρασχέθηκε και η χρονική διάρκεια της παροχής ή/και με την προσκόμιση βεβαίωσης του οικείου ασφαλιστικού φορέα από την οποία προκύπτει η χρονική διάρκεια ασφάλισης (βεβαίωση, εκτύπωση ενσήμων κλπ.). Η διδακτική εμπειρία/απασχόληση δεν θεωρείται μεταδιδακτορική έρευνα.

- **Πλήρης κατάλογος και περιεχόμενο δημοσιεύσεων**, εφόσον υπάρχουν, σε περιοδικά και συνέδρια, καθώς και μονογραφίες, συγγραφή βιβλίων κλπ, portfolio εργασιών και μελετών που έχουν συνάφεια με το γνωστικό αντικείμενο της θέσης. Θα πρέπει να προσκομίζεται πλήρης κατάλογος των σχετικών συνδέσμων των δημοσιεύσεων, ώστε να δίνεται η δυνατότητα ελεύθερης πρόσβασης και κρίσης τους.

- **Τεκμηρίωση συνάφειας** των ακαδημαϊκών σπουδών, της διδακτορικής διατριβής ή/και του δημοσιευμένου έργου με το γνωστικό αντικείμενο της θέσης και των μαθημάτων που αντιστοιχούν σε αυτή.

5. **Πρόταση Σχεδιαγράμματος Διδασκαλίας** **Μαθήματος** για κάθε μάθημα του γνωστικού αντικειμένου για την οποία υποβάλλεται υποψηφιότητα. Το Σχεδιάγραμμα Διδασκαλίας πρέπει να περιλαμβάνει: ανάλυση του προτεινόμενου περιεχομένου του μαθήματος, μαθησιακοί στόχοι, αναλυτικό χρονικό προγραμματισμό του μαθήματος σε εβδομαδιαία βάση, οργάνωση του μαθήματος (κατά περίπτωση, π.χ. διδασκαλία θεωρίας/ασκήσεων, προαιρετικά θέματα, εργαστηριακές ασκήσεις, κ.λπ.)

6. **Υπεύθυνη Δήλωση του Ν.1599/1986** (κατάλληλα υπογεγραμμένη με ψηφιακή υπογραφή μέσω gov.gr, σύμφωνα με το Υπόδειγμα Υπεύθυνης Δήλωσης …….) βάσει του σχετικού παραρτήματος, όπως επισυνάπτεται ως υπόδειγμα στην παρούσα πρόσκληση, στην οποία να δηλώνεται ότι:

i. Τα στοιχεία του βιογραφικού σημειώματος είναι αληθή,

ii. Ο/Η υποψήφιος/α:

• έλαβε γνώση των όρων της παρούσας πρόσκλησης εκδήλωσης ενδιαφέροντος και τους αποδέχεται όλους ανεπιφύλακτα

• έχει λάβει τον διδακτορικό του τίτλο (ημερομηνία επιτυχούς υποστήριξης) μετά την 1.1.2015.

• διαθέτει σωρευτική αυτοδύναμη διδασκαλία, μετά την απόκτηση του διδακτορικού διπλώματος, σε Α.Ε.Ι. που δεν υπερβαίνει τα πέντε (5) ακαδημαϊκά εξάμηνα. Ειδικότερα, διαθέτει…x…εξάμηνο/α αυτοδύναμης διδασκαλίας σε φορείς τριτοβάθμιας εκπαίδευσης, μετά την απόκτηση του διδακτορικού διπλώματος.

* Ο σύνδεσμος της αναρτημένης στο ΕΚΤ διδακτορικής διατριβής στον οποίο αυτή είναι προσβάσιμη είναι ο ακόλουθος: …………………(εφόσον απαιτείται σύμφωνα με τις διατάξεις του Ν. 1566/1985)
* Κατά τον χρόνο απασχόλησής του ως εντεταλμένος διδάσκων στο πλαίσιο της παρούσας πρόσκλησης:
* δεν κατέχει θέση Ομότιμου Καθηγητή ή αφυπηρετήσαντος μέλους ΔΕΠ του οικείου ή άλλου ΑΕΙ της ημεδαπής ή της αλλοδαπής.
* δεν κατέχει θέση μέλους Δ.Ε.Π., Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.Δ.Ι.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) των Α.Ε.Ι. ή Συνεργαζόμενου Εκπαιδευτικού Προσωπικού (Σ.Ε.Π.) του Ε.Α.Π.
* δεν κατέχει θέση ερευνητή ή λειτουργικού επιστήμονα ερευνητικών και τεχνολογικών φορέων του άρθρου 13Α του Ν. 4310/2014 (Α’ 258) και λοιπών ερευνητικών οργανισμών.
* δεν είναι συνταξιούχος του ιδιωτικού ή ευρύτερου δημόσιου τομέα.
* δεν είναι υπάλληλος με σχέση Δημόσιου Δικαίου ή Ιδιωτικού Δικαίου Αορίστου Χρόνου σε φορείς του δημόσιου τομέα, όπως αυτός οριοθετείται στην περ. α) της παρ. 1 του άρθρου 14 του ν. 4270/2014, και
* δεν έχει υπερβεί το εξηκοστό έβδομο (67ο) έτος της ηλικίας.

7. **Υπεύθυνη δήλωση του Ν. 1599/1986** (κατάλληλα υπογεγραμμένη με ψηφιακή υπογραφή μέσω gov.gr σύμφωνα με το Υπόδειγμα Υπεύθυνης Δήλωσης …….),στην οποία ο υποψήφιος δηλώνει ότι (αποκλειστικά για άρρενες υποψηφίους):

έχει εκπληρώσει τις στρατιωτικές του υποχρεώσεις ή έχει απαλλαγεί νόμιμα απ’ αυτές ή έχει λάβει αναβολή για όλο το χρόνο διάρκειας του έργου χειμερινό εξάμηνο του ακαδημαϊκού έτους 2025-2026).

8. **Υπεύθυνη δήλωση** **του Ν. 1599/1986** (κατάλληλα υπογεγραμμένη με ψηφιακή υπογραφή μέσω gov.gr σύμφωνα με το Υπόδειγμα Υπεύθυνης Δήλωσης …….) σχετικά με τη σώρευση των ενισχύσεων ήσσονος σημασίας, σύμφωνα με τους ειδικότερους όρους της παρούσας Πρόσκλησης (δήλωση συμμόρφωσης με τον κανόνα de minimis).

9. **Πιστοποιητικό ελληνομάθειας** από το Κέντρο Ελληνικής Γλώσσας Γ2 (αντιστοιχεί σε άριστη γνώση) (αποκλειστικά για αλλοδαπούς πολίτες).

Τα παραπάνω δικαιολογητικά υποβάλλονται:

• Εάν πρόκειται για ημεδαπά διοικητικά έγγραφα σε ευκρινή φωτοαντίγραφα των πρωτότυπων εγγράφων, ή των ακριβών αντιγράφων τους.

• Εάν πρόκειται για ιδιωτικά έγγραφα σε ευκρινή φωτοαντίγραφα από αντίγραφα αυτών, τα οποία έχουν επικυρωθεί από δικηγόρο, ή ευκρινή φωτοαντίγραφα των πρωτότυπων ιδιωτικών εγγράφων, τα οποία φέρουν θεώρηση από αρμόδια διοικητική αρχή.

• Εάν πρόκειται για έγγραφα της αλλοδαπής, με επίσημη μετάφραση αυτών σε ευκρινή φωτοαντίγραφα από αντίγραφα αυτών που έχουν επικυρωθεί από δικηγόρο.

**Τα δικαιολογητικά 1, 2, 3, 4, 5, 6 και 8 είναι απαιτούμενα και η μη προσκόμισή τους συνιστά λόγο αποκλεισμού. Ως προς το δικαιολογητικό 2 σημειώνεται ότι είναι απαιτούμενη μόνο η διαδικασία αναγνώρισης του τίτλου σπουδών εφόσον αυτός έχει αποκτηθεί στην αλλοδαπή. Το δικαιολογητικό 7 είναι απαιτούμενο δικαιολογητικό μόνο για τις περιπτώσεις υποψηφίων ανδρών. Το δικαιολογητικό 9 είναι απαιτούμενο μόνο στις περιπτώσεις υποψηφίων αλλοδαπών πολιτών. Στις περιπτώσεις αυτές η μη προσκόμισή του συνιστά κριτήριο αποκλεισμού.**

**Σε περίπτωση που η αίτηση της/του υποψηφίας/ου δεν είναι πλήρης ως προς τα απαιτούμενα δικαιολογητικά υποβολής και το περιεχόμενό τους, ή δεν πληροί τις προϋποθέσεις υποψηφιότητας (δικαίωμα υποβολής) της πρόσκλησης, η πρόταση θα απορρίπτεται.**

**E. ΤΡΟΠΟΣ ΚΑΙ ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Η υποβολή των αιτήσεων και λοιπών δικαιολογητικών από τα ενδιαφερόμενα άτομα θα γίνεται αποκλειστικά ηλεκτρονικά στη διεύθυνση grfytpar@aua.gr έως την Παρασκευή 22 Αυγούστου και ώρα 15:00. Οι αιτήσεις θα λαμβάνουν αριθμό πρωτοκόλλου από τη Γραμματεία του Τμήματος Επιστήμης Φυτικής Παραγωγής.

Παρακαλούνται οι ενδιαφερόμενοι/ες που θα υποβάλλουν συμπληρωματικά έγγραφα ενίσχυσης της υποψηφιότητας τους, να το κάνουν σε ηλεκτρονική μορφή. Αντικατάσταση της αίτησης ή διόρθωση αυτής ή συμπλήρωση τυχόν ελλειπόντων δικαιολογητικών επιτρέπεται μόνο μέχρι τη λήξη της προθεσμίας υποβολής των αιτήσεων.

Εάν ο φάκελος περιέλθει στην Υπηρεσία μετά την ημερομηνία λήξης με οποιονδήποτε τρόπο και μέσο, θα θεωρείται εκπρόθεσμος και δεν θα αξιολογείται.

Για περισσότερες πληροφορίες οι ενδιαφερόμενοι/ες μπορούν να απευθύνονται στη Γραμματεία του Τμήματος Επιστήμης Φυτικής Παραγωγής του Γ.Π.Α. (Τηλέφωνο Επικοινωνίας: 2105294522 – 4525 – 4524 και στο email: grfytpar@aua.gr).

***Ενημέρωση για την επεξεργασία προσωπικών δεδομένων***

Το Γεωπονικό Πανεπιστήμιο Αθηνών σε συμμόρφωση με τον Γενικό Κανονισμό Προστασίας Προσωπικών Δεδομένων (ΕΕ) 2016/679 του Ευρωπαϊκού Κοινοβουλίου και του Συμβουλίου (ΓΚΠΔ) δεσμεύεται να προστατεύει τα προσωπικά σας δεδομένα. Η επεξεργασία των προσωπικών δεδομένων γίνεται για τους σκοπούς και τις ανάγκες της πράξης «Απόκτηση Ακαδημαϊκής Διδακτικής Εμπειρίας σε Νέους Επιστήμονες Κατόχους Διδακτορικού στο Γεωπονικό Πανεπιστήμιο Αθηνών». Το Γεωπονικό Πανεπιστήμιο Αθηνών λαμβάνει όλα τα κατάλληλα τεχνικά και οργανωτικά μέτρα, προκειμένου να διασφαλίσει ότι κάθε επεξεργασία δεδομένων προσωπικού χαρακτήρα είναι σύννομη, θεμιτή και διενεργείται με διαφανή τρόπο σε σχέση με το υποκείμενο των δεδομένων, το οποίο ενημερώνεται, όπου απαιτείται, εγκαίρως για όλα τα σχετικά δικαιώματά του βάσει του ΓΚΠΔ.

Ειδικότερα, τα προσωπικά δεδομένα επεξεργάζονται από το Γεωπονικό Πανεπιστήμιο Αθηνών για τις ανάγκες του έργου με βάση τη διαδικασία που περιγράφεται στην πρόσκληση και αποστέλλονται στον φορέα χρηματοδότησης και συγκεκριμένα στην αρμόδια μονάδα της Ειδικής Υπηρεσίας Διαχείρισης. Η επεξεργασία των προσωπικών δεδομένων περιορίζεται στον απολύτως αναγκαίο βαθμό και αποτρέπεται κάθε περαιτέρω ή ανακριβής επεξεργασία κατά τρόπο ασύμβατο με τους προκαθορισμένους σκοπούς.

Σε περίπτωση που καταστεί αναγκαία η περαιτέρω επεξεργασία των προσωπικών σας δεδομένων για άλλους σκοπούς, αυτή πραγματοποιείται κατόπιν σχετικής ενημέρωσης και της συνακόλουθης συγκατάθεσής σας. Βάσει της εφαρμοστέας κάθε φορά νομοθεσίας έχετε το δικαίωμα πρόσβασης, διόρθωσης, διαγραφής, περιορισμού της επεξεργασίας των προσωπικών σας δεδομένων, καθώς και το δικαίωμα στη φορητότητά τους. Τα προσωπικά σας δεδομένα διατηρούνται μόνο για το αναγκαίο για την εξυπηρέτηση του συγκεκριμένου σκοπού χρονικό διάστημα, ενώ η επεξεργασία αυτών γίνεται κατά τρόπο που εγγυάται την προστασία από μη εξουσιοδοτημένη ή παράνομη χρήση, απώλεια ή καταστροφή.

**Οι επιλεγέντες ως εντεταλμένοι διδάσκοντες έχουν υποχρέωση συμπλήρωσης απογραφικών δελτίων (εισόδου/εξόδου) και τα προσωπικά τους δεδομένα θα επεξεργαστούν περαιτέρω για τους σκοπούς της αξιολόγησης όπως και την κατά Νόμο αναγκαία χρήση τους για λόγους διαφάνειας στην ανάρτηση των σχετικών αποφάσεων σύμφωνα με τις κείμενες διατάξεις στο σύστημα ΔΙΑΥΓΕΙΑ.**

**ΣΤ. ΚΡΙΤΗΡΙΑ ΑΠΟΚΛΕΙΣΜΟΥ/ΑΞΙΟΛΟΓΗΣΗΣ**

Οι ενδιαφερόμενοι/ες θα αξιολογηθούν σύμφωνα με τα παρακάτω κριτήρια.

|  |  |
| --- | --- |
| **Κριτήρια Αποκλεισμού** | **Απάντηση** |
| **1** | Εμπρόθεσμη Υποβολή Πλήρους Αίτησης Υποψηφιότητας (και υπογεγραμμένη) | ΝΑΙ/ΟΧΙ |
| **2** | Λήψη διδακτορικού τίτλου μετά την 01.01.2015 (με Βεβαίωση για την ημερομηνία επιτυχούς υποστήριξης) | ΝΑΙ/ΟΧΙ |
| **3** | Υποβολή αναλυτικού Βιογραφικού Σημειώματος (συνοδευόμενο από το σύνολο των εγγράφων, τα οποία τεκμηριώνουν και πιστοποιούν τα διαλαμβανόμενα σε αυτό, όπως και η τεκμηρίωση της συνάφειας της διδακτορικής διατριβής με τη θέση) | ΝΑΙ/ΟΧΙ |
| **4** |  Σύνδεσμος της αναρτημένης στο ΕΚΤ Διδακτορικής Διατριβής, όπου απαιτείται (σύμφωνα με τις διατάξεις του Ν.1566/1985 αρ.70 παρ.15) στον οποίο αυτή είναι προσβάσιμη ή Πλήρες κείμενο της διδακτορικής διατριβής | ΝΑΙ/ΟΧΙ |
| **5** | Για τις περιπτώσεις διδακτορικών τίτλων από Ιδρύματα της αλλοδαπής απαιτείται αναγνώριση από το ΔΟΑΤΑΠ (ή ακολουθείται η διαδικασία όπως αποτυπώνεται στην παρ. 2 των Δικαιολογητικών Υποβολής Αίτησης Εκδήλωσης Ενδιαφέροντος) | ΝΑΙ/ΟΧΙ |
| **6** | Σωρευτική άσκηση αυτοδύναμου διδακτικού έργου σε Α.Ε.Ι. που δεν υπερβαίνει τα 5 ακαδημαϊκά εξάμηνα  | ΝΑΙ/ΟΧΙ |
| **7** | Υποβολή σχεδιαγράμματος διδασκαλίας για καθένα από τα μαθήματατης θέσης του γνωστικού αντικειμένου  | ΝΑΙ/ΟΧΙ |
| **8** | Υποβολή πλήρως συμπληρωμένων και υπογεγραμμένων Υπεύθυνων Δηλώσεων σύμφωνα με τα πρότυπα που επισυνάπτονται | ΝΑΙ/ΟΧΙ |
| **Κριτήρια Αξιολόγησης** | **Μονάδες****Βαθμολόγησης** |
| **Α. Βιογραφικό σημείωμα υποψηφίου-υποψήφιας, το** **οποίο αναλύεται στα ακόλουθα:**  |
| **Α1** | Βαθμός συνάφειας διδακτορικού με το γνωστικό αντικείμενο της θέσης[Σημείωση: Η βαθμολόγηση της συνάφειας θα τεκμηριώνεται πλήρως και λεπτομερώς από την Επιτροπή Αξιολόγησης του Τμήματος/της Σχολής και θα εγκρίνεται από τη Συνέλευση] | 1-20 |
| **Α2** | Δημοσιευμένο Έργο **συναφές** με το γνωστικό αντικείμενο της θέσης :* Επιστημονικές Δημοσιεύσεις σε περιοδικά, βιβλία και κεφάλαια βιβλίων ή τόμων, ανακοινώσεις σε συνέδρια1
 | 0-152 μονάδες ανά Επιστημονική Δημοσίευση σε περιοδικά, βιβλία και κεφάλαια βιβλίων ή τόμων,1 μονάδα ανά ανακοίνωση σε συνέδρια, με μέγιστο τις 15 μονάδες |
| **Α3** | Μεταδιδακτορική έρευνα σε πεδίο σχετικό με το γνωστικό αντικείμενο της θέσης[Σημείωση: Αφορά απασχόληση μετά την κτήση του διδακτορικού διπλώματος σε Α.Ε.Ι. ή ερευνητικά κέντρα ή ερευνητικούς οργανισμούς/φορείς ή εταιρείες με ερευνητική δραστηριότητα. Η μοριοδότηση αντιστοιχεί σε 5 μονάδες κατ’ έτος έως 3 έτη μέγιστο. Σε περίπτωση που ο χρόνος απασχόλησης υπολείπεται του έτους, η μοριοδότηση υπολογίζεται αναλογικά. Επισημαίνεται ότι η διδακτική εμπειρία δεν προσμετράται στη μεταδιδακτορική έρευνα. | 0-15 |
| **Συνολική Βαθμολογία Κριτηρίου Α** | 50 |
| **Β. Σχεδιάγραμμα Διδασκαλίας όλων των μαθημάτων της Θέσης (ανά γνωστικό αντικείμενο), το οποίο αναλύεται στα ακόλουθα:** |
| **Β1** | Συνάφεια με την περιγραφή του συνόλου των μαθημάτων της Θέσης (ανά γνωστικό αντικείμενο) [Σημείωση: Η βαθμολόγηση της συνάφειας θα τεκμηριώνεται πλήρως και λεπτομερώς από την Επιτροπή Αξιολόγησης του Τμήματος/της Σχολής και θα εγκρίνεται από τη Συνέλευση] | 0-20 |
| **Β2** | Αξιοποίηση καινοτόμων μεθοδολογιών / θεωριών & βιβλιογραφίας | 0-10 |
| **Β3** | Δομή, οργάνωση, κατανομή ύλης | 0-20 |
| **Συνολική Βαθμολογία Κριτηρίου Β** | 50 |
| **Συνολική Βαθμολογία Κριτηρίου Α&Β** | **100** |

**Διευκρινίζεται ότι η μη κάλυψη από κάποιον υποψήφιο των παραπάνω κριτηρίων αποκλεισμού αποτελεί λόγο απόρριψης της υποψηφιότητας αυτής, χωρίς την περαιτέρω αξιολόγησή της.**

**Ζ. ΔΙΑΔΙΚΑΣΙΑ ΕΠΙΛΟΓΗΣ – ΑΠΟΤΕΛΕΣΜΑΤΑ – ΕΝΣΤΑΣΕΙΣ**

Η διαδικασία επιλογής ωφελουμένων στο πλαίσιο της παρούσας πρόσκλησης του ΕΣΠΑ πραγματοποιείται υπό το σχετικό θεσμικό πλαίσιο του Υπουργείου Παιδείας, Θρησκευμάτων και Αθλητισμού για τη συγκρότηση (τριμελών) Επιτροπών Αξιολόγησης εντεταλμένων διδασκόντων των ΑΕΙ και της τήρησης του πλαισίου περί μη σύγκρουσης συμφερόντων (Κανονισμός ΕΕ/2024/2509). Ειδικότερα στο άρθρο 61, παρ. 3. «Σύγκρουση συμφερόντων» του Δημοσιονομικού Κανονισμού 1046/2018 του Ευρωπαϊκού Κοινοβουλίου και του Συμβουλίου της 18ης Ιουλίου 2018 «σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης …», ορίζεται ότι σύγκρουση συμφερόντων υφίσταται όταν η αμερόληπτη και αντικειμενική άσκηση των καθηκόντων δημοσιονομικού παράγοντα ή άλλου προσώπου που συμμετέχει στην εκτέλεση του προϋπολογισμού υπονομεύεται από οικογενειακούς ή συναισθηματικούς λόγους ή από πολιτικούς ή εθνικούς δεσμούς, από οικονομικό συμφέρον ή από οποιοδήποτε άλλο άμεσο ή έμμεσο προσωπικό συμφέρον.
Η Επιτροπή Αξιολόγησης έχει την ευθύνη επιλογής των ωφελουμένων και διασφαλίζει την κατά το δυνατόν έγκαιρη ολοκλήρωση της διαδικασίας, καθώς και τον έλεγχο γνησιότητας των υποβαλλόμενων στοιχείων, τίτλων και δημοσιεύσεων. Επισημαίνεται ότι η επιτροπή οφείλει να προβαίνει σε  πλήρη και λεπτομερή τεκμηρίωση της βαθμολογίας που θέτει κατά την αξιολόγηση των τιθέμενων κριτηρίων.

Η απόφαση για την έγκριση προσωρινών αποτελεσμάτων λαμβάνεται από την οικεία Συνέλευση του Τμήματος ή της Σχολής και την Επιτροπή Ερευνών σύμφωνα με τις διατάξεις του άρθρου 173 του ν. 4957/2022, κατόπιν εισήγησης τριμελούς Επιτροπής Αξιολόγησης, που συγκροτείται με απόφαση της Συνέλευσης του Τμήματος και αναρτάται στη ΔΙΑΥΓΕΙΑ και η οποία αποτελείται από μέλη Διδακτικού Ερευνητικού Προσωπικού (Δ.Ε.Π.) του Τμήματος του άρθρου 140 με ίδιο ή συναφές γνωστικό αντικείμενο με αυτό της προς πλήρωση θέσης. Τα μέλη της Επιτροπής Αξιολόγησης υπογράφουν υπεύθυνη δήλωση του Ν. 1599/1986 περί μη σύγκρουσης συμφερόντων σύμφωνα με τις διατάξεις του Ν. 2690/1999 αρ.7 παρ.2, και τήρηση των αρχών της αμεροληψίας, εμπιστευτικότητας και ανεξαρτησίας σύμφωνα με το άρθρο 61 παρ.3 του Κανονισμού EU, Euratom No 1046/2018 (Financial Regulations).

Η Επιτροπή Αξιολόγησης συντάσσει **προσωρινό πίνακα αποκλεισθέντων** και **προσωρινό πίνακα κατάταξης των υποψηφίων που αξιολογούνται**. Ο πίνακας αποκλεισθέντων και ο πίνακας κατάταξης με τις μονάδες βαθμολόγησης των υποψηφίων στα παραπάνω κριτήρια και με αναφορά στον αριθμό πρωτοκόλλου της αίτησης καθώς και η αναλυτική εισήγηση της Επιτροπής Αξιολόγησης εισάγονται προς έγκριση στη Συνέλευση του Τμήματος και στη συνέχεια αποστέλλονται προς επικύρωση στην Επιτροπή Ερευνών και Διαχείρισης του ΕΛΚΕ του Γεωπονικού Πανεπιστημίου Αθηνών.

Η σχετική απόφαση αναρτάται στον ιστότοπο ΔΙΑΥΓΕΙΑ, στην ιστοσελίδα του ΕΛΚΕ, στην ιστοσελίδα του Τμήματος Επιστήμης Φυτικής Παραγωγής του Γεωπονικού Πανεπιστημίου Αθηνών, καθώς και στην ιστοσελίδα του Γεωπονικού Πανεπιστημίου Αθηνών .

Οι υποψήφιοι/ες ενημερώνονται με δική τους επιμέλεια για τα αποτελέσματα μέσω της ιστοσελίδας του Τμήματος Επιστήμης Φυτικής Παραγωγής του Γ.Π.Α. – Ανακοινώσεις, <https://w1.aua.gr/efp/> καθώς και της ιστοσελίδας του ΕΛΚΕ του Γεωπονικού Πανεπιστημίου Αθηνών (<https://www.elke.aua.gr/> ), καθώς και στο πρόγραμμα ΔΙΑΥΓΕΙΑ.

Η υποψήφια/ο υποψήφιος έχει το δικαίωμα να υποβάλει **ένσταση** κατά των αποτελεσμάτων της παρούσας πρόσκλησης (απόφαση αποδοχής αποτελεσμάτων) εντός αποκλειστικής προθεσμίας πέντε (5) ημερολογιακών ημερών από την επομένη της ανάρτησης της απόφασης αποδοχής αποτελεσμάτων στον ιστότοπο ΔΙΑΥΓΕΙΑ. Η ένσταση πρέπει να είναι έγγραφη και νομίμως υπογεγραμμένη με ηλεκτρονική - ψηφιακή υπογραφή (μέσω του gov.gr ή άλλη νομίμως χορηγηθείσα ψηφιακή υπογραφή) και υποβάλλεται αποκλειστικά ηλεκτρονικά στην ηλεκτρονική διεύθυνση grfytpar@aua.gr

Η εξέταση των ενστάσεων των υποψηφίων γίνεται από τη Συνέλευση του αρμόδιου Τμήματος κατόπιν σχετικής εισήγησης από Τριμελή Επιτροπή Ενστάσεων. Η Επιτροπή Ενστάσεων συγκροτείται με απόφαση της Συνέλευσης του Τμήματος και αναρτάται στη ΔΙΑΥΓΕΙΑ. Τα μέλη της Επιτροπής Ενστάσεων υπογράφουν υπεύθυνη δήλωση του Ν. 1599/1986 περί μη σύγκρουσης συμφερόντων σύμφωνα με τις διατάξεις του Ν. 2690/1999 αρ.7 παρ.2, και τήρηση των αρχών της αμεροληψίας, εμπιστευτικότητας και ανεξαρτησίας σύμφωνα με το άρθρο 61 παρ.3 του Κανονισμού EU, Euratom No 1046/2018 (Financial Regulations).

Για την αποτελεσματική άσκηση του δικαιώματος υποβολής ένστασης, οι υποψήφιες/υποψήφιοι έχουν δικαίωμα πρόσβασης στα στοιχεία του ατομικού φακέλου υποψηφιότητας και στα έγγραφα αξιολόγησης – βαθμολόγησης, τόσο των ιδίων όσο και των λοιπών συνυποψηφίων τους, κατόπιν γραπτής τους αίτησης εντός της προθεσμίας άσκησης ένστασης και υπό τις προϋποθέσεις των άρθρων 5 του Ν. 2690/1999, 42 του Ν.4624/2019 και 6 παρ. 1 στοιχ. στ του ΓΚΠΔ (ΕΕ 2016/679). Η αίτηση υποβάλλεται με τον ίδιο τρόπο που υποβάλλεται και η ένσταση. Λαμβανομένου υπόψη ότι τα στοιχεία του ατομικού φακέλου των υποψηφίων που έχουν υποβληθεί για τη συμμετοχή στην παρούσα Πρόσκληση Εκδήλωσης Ενδιαφέροντος αποτελούν προσωπικά δεδομένα κατά την έννοια του άρθρ. 4 του Γενικού Κανονισμού Προστασίας Δεδομένων 2016/679, η πρόσβαση των λοιπών συνυποψηφίων στα στοιχεία αυτά είναι δυνατή υπό τους όρους της νομοθεσίας για τα προσωπικά δεδομένα και του άρθρου 5 του Κώδικα Διοικητικής Διαδικασίας, καθώς και σύμφωνα με τις προϋποθέσεις που παγίως δέχεται η Αρχή Προστασίας Δεδομένων Προσωπικού Χαρακτήρα (απόφαση ΑΠΔΠΧ 28/2018). Σε κάθε περίπτωση, οι υποψήφιοι αποδέχονται με την υποβολή της αίτησής τους ότι τα έγγραφα και δικαιολογητικά που θα υποβάλουν δύνανται να είναι προσβάσιμα από τους συνυποψήφιούς τους, με τις ανωτέρω προϋποθέσεις.

Τόσο οι ενστάσεις και οι αιτήσεις για πρόσβαση στα στοιχεία φακέλων υποψηφίων, όσο και οι αιτήσεις υποβολής, πρέπει να είναι νομίμως υπογεγραμμένες με ηλεκτρονική - ψηφιακή υπογραφή (μέσω του gov.gr ή άλλη νομίμως χορηγηθείσα ψηφιακή υπογραφή). Αιτήσεις και ενστάσεις που δεν πληρούν τα παραπάνω δεν εξετάζονται.

Στην περίπτωση που η ένσταση γίνεται αποδεκτή η Επιτροπή Eνστάσεων συντάσσει νέο πρακτικό και νέο (οριστικό) πίνακα κατάταξης των υποψηφίων. Εν συνεχεία, το νέο πρακτικό και ο νέος πίνακας κατάταξης εγκρίνεται από τη Συνέλευση του Τμήματος και διαβιβάζεται στην Επιτροπή Ερευνών και Διαχείρισης του ΕΛΚΕ προς επικύρωση.

**Οι αποφάσεις της Επιτροπής Ερευνών του ΕΛΚΕ για την έγκριση των οριστικών αποτελεσμάτων** αξιολόγησης (μετά την εξέταση των ενστάσεων από την αρμόδια Επιτροπή Ενστάσεων) με πίνακες που φέρουν τις μονάδες βαθμολόγησης των υποψηφίων στα παραπάνω κριτήρια και με αναφορά στον αριθμό πρωτοκόλλου της αίτησής τους αναρτώνται στον ιστότοπο ΔΙΑΥΓΕΙΑ, στην ιστοσελίδα του Τμήματος Επιστήμης Φυτικής Παραγωγής του Γ.Π.Α. καθώς και στην ιστοσελίδα του ΕΛΚΕ του Γεωπονικού Πανεπιστημίου Αθηνών.

Ο/Η υποψήφιος/α με τη μεγαλύτερη βαθμολογία θα είναι εκείνος/η που θα κληθεί να αναλάβει το έργο. **Εφόσον δεν υπάρχουν εμπρόθεσμες ενστάσεις, τότε μετά την λήξη της προβλεπόμενης προθεσμίας ο προσωρινός πίνακας αξιολόγησης καθίσταται αυτόματα οριστικός**. Σε περίπτωση κωλύματος αυτού/ής δίνεται η δυνατότητα επιλογής των επομένων επιλαχόντων υποψηφίων, ως την εξάντληση της σειράς κατάταξης με την προϋπόθεση ότι αυτός/η που θα επιλεγεί έχει βαθμολογία κατ΄ ελάχιστον 50 μόρια.

Ισοβαθμία: Σε περίπτωση ισοβαθμίας στη συνολική βαθμολογία προηγείται ο/η υποψήφιος/-α που έχει τις περισσότερες μονάδες στο κριτήριο Α.1 του πίνακα κριτηρίων και αν συμπίπτουν, ο/η υποψήφιος/-α που έχει τις περισσότερες μονάδες στο κριτήριο Α.2 και στη συνέχεια στο κριτήριο Α.3. Η σειρά κατάταξης των υποψηφίων που εξακολουθούν να ισοβαθμούν μετά την εξάντληση όλων των κριτηρίων ισοβαθμίας, καθορίζεται με δημόσια κλήρωση όπου δύναται να παρευρίσκονται και οι ενδιαφερόμενοι. Η κλήρωση διεξάγεται παρουσία της Επιτροπής Αξιολόγησης. Με την ίδια απόφαση ο Πρόεδρος της Επιτροπής Αξιολόγησης ορίζει και τον ακριβή τόπο και χρόνο της κλήρωσης και κάθε άλλο σχετικό θέμα, περιλαμβανομένων των θεμάτων που αφορούν στη δημοσιότητα της κλήρωσης. Οι υποψήφιοι ενημερώνονται σχετικά με ανακοίνωση που αναρτάται στον διαδικτυακό τόπο της Επιτροπής Ερευνών του Ε.Λ.Κ.Ε., είκοσι τέσσερις (24) τουλάχιστον ώρες πριν από τη διενέργεια της κλήρωσης.

Εάν κατά την εξέλιξη του ακαδημαϊκού έτους προκύψει αδυναμία συνέχισης του διδακτικού έργου εκ μέρους του ωφελούμενου, προκειμένου να μη διαταραχθεί η αλληλουχία των μαθημάτων στο πρόγραμμα σπουδών, επιτρέπεται η ανάθεση του υπολειπόμενου διδακτικού έργου στον πρώτο επιλαχόντα ή, εφόσον δεν υπάρχει, η επανάληψη πρόσκλησης του Ιδρύματος για το υπολειπόμενο διδακτικό έργο.

Σημειώνεται ότι η παρούσα πρόσκληση α) δε συνεπάγεται αυτοδικαίως για την Επιτροπή Ερευνών του Ε.Λ.Κ.Ε. - Γ.Π.Α. και κατ’ επέκταση για το Γεωπονικό Πανεπιστήμιο Αθηνών καμία απολύτως δέσμευση για σύναψη σύμβασης με τους υποψηφίους και β) δημοσιεύεται υπό την αίρεση της έγκρισης της χρηματοδότησης της Πράξης, ενώ η Επιτροπή Ερευνών διατηρεί το δικαίωμα να μην προβεί σε έγκριση προτάσεων της υπόψη πρόσκλησης, αζημίως γι’ αυτήν.

**Πληροφορίες**

Για περισσότερες πληροφορίες οι ενδιαφερόμενοι/ες μπορούν να απευθύνονται στη Γραμματεία του Τμήματος Επιστήμης Φυτικής Παραγωγής του Γ.Π.Α. (Τηλέφωνο Επικοινωνίας: 2105294522 – 4525 – 4524 και στο email: grfytpar@aua.gr).

Η παρούσα πρόσκληση δημοσιεύεται στην ιστοσελίδα του Τμήματος Επιστήμης Φυτικής Παραγωγής του Γ.Π.Α., στην ιστοσελίδα της Επιτροπής Ερευνών του Ε.Λ.Κ.Ε.-Γ.Π.Α. (<https://www.elke.aua.gr/category/diagonismoi-proskliseis-fysikon-prosopon/>), στην ιστοσελίδα του Γεωπονικού Πανεπιστημίου Αθηνών και στη ΔΙΑΥΓΕΙΑ.

**Ο Αντιπρόεδρος**

**του Τμήματος Επιστήμης Φυτικής Παραγωγής του Γ.Π.Α.**

**Μπιλάλης Δημήτριος**

**Καθηγητής**

**Συνημμένα:**

• Παράρτημα Ι Θέσεων / Γνωστικών Αντικειμένων (\*)

• Υπογεγραμμένη Αίτηση υποψηφιότητας

• Υπεύθυνη Δήλωση Ι

• Υπεύθυνη Δήλωση ΙΙ (αφορά μόνο τους άνδρες υποψηφίους)

* Υπεύθυνη Δήλωση ΙΙΙ (περί υπαγωγής στον κανόνα de minimis)

• Υπόδειγμα Σύμβασης

(\*) αναφέρεται διακριτά αν η θέση είναι πλήρους ή μερικής απασχόλησης

**ΠΑΡΑΡΤΗΜΑ Ι: ΠΙΝΑΚΑΣ ΜΑΘΗΜΑΤΩΝ ΑΝΑ ΘΕΣΗ/ΓΝΩΣΤΙΚΟ ΑΝΤΙΚΕΙΜΕΝΟ**

|  |
| --- |
| **ΧΕΙΜΕΡΙΝΟ ΕΞΑΜΗΝΟ** |
| **Α/Α** | **ΤΜΗΜΑ** | **ΚΩΔΙΚΟΣ ΘΕΣΗΣ** | **ΓΝΩΣΤΙΚΟ ANTIKEIMENO** | **ΤΙΤΛΟΣ ΜΑΘΗΜΑΤΟΣ** | **ΚΑΤΗΓΟΡΙΑ** | **ΕΞΑΜΗΝΟ** | **ΩΡΕΣ ΔΙΔΑΣΚΑΛΙΑΣ / ΕΒΔΟΜΑΔΑ (ΘΕΩΡΙΑ – ΕΡΓΑΣΤΗΡΙΟ)\*** | **ΚΑΘΕΣΤΩΣ ΑΠΑΣΧΟΛΗΣΗΣ (ΜΕ ΣΥΜΒΑΣΗ ΕΡΓΟΥ)** |
|  | (1) | (2) | (3) | (4) |  | (5) | (7) | (8) |
| 1 | **ΤΜΗΜΑ ΕΠΙΣΤΗΜΗΣ ΦΥΤΙΚΗΣ ΠΑΡΑΓΩΓΗΣ** | 1 | Λαχανοκομία | Υδροπονικές Καλλιέργειες | ΕΠΙΛΟΓΗΣ | 9ο | 5 (3 Θ + 2 Ε) | ΠΛΗΡΗΣ |
| Φυσιολογία και Τεχνολογία Πολ/στικού υλικού Κηπευτικών | ΕΠΙΛΟΓΗΣ | 9ο | 5 (3 Θ + 2 Ε) |
| 2 | Λαχανοκομία | Λαχανικά Υπαίθρου | ΥΠΟΧΡΕΩΤΙΚΟ | 9ο | 5 (3 Θ + 2 Ε) | ΜΕΡΙΚΗΣ |
| 3 | Γεωργία | Ειδικά Θέματα Εδαφοκατεργασίας | ΕΠΙΛΟΓΗΣ | 9ο | 5 (3 Θ + 2 Ε) | ΜΕΡΙΚΗΣ |
| 4 | Γεωργικός Πειραματισμός | Ειδικά Θέματα Γεωργικού Πειραματισμού | ΕΠΙΛΟΓΗΣ | 9ο | 5 (3 Θ + 2 Ε) | ΜΕΡΙΚΗΣ |
| 5 | Αμπελουργία - Αμπελογραφία | Γενική Αμπελουργία | ΕΠΙΛΟΓΗΣ | 3ο | 5 (3 Θ + 2 Ε) | ΜΕΡΙΚΗΣ |
| 6 | Αμπελουργία - Αμπελογραφία | Αμπελουργία ΙΙΙ (Τεχνολογία Επιτραπέζιων Σταφυλλιών) | ΕΠΙΛΟΓΗΣ | 9ο | 5 (3 Θ + 2 Ε) | ΜΕΡΙΚΗΣ |
| 7 | Γεωργική Ζωολογία και Εντομολογία | Γενική και Συστηματική Γεωργική Ζωολογία | ΥΠΟΧΡΕΩΤΙΚΟ | 3ο | 5 (3 Θ + 2 Ε) | ΜΕΡΙΚΗΣ |
| 8 | Ανθοκομία | Ειδική Ανθοκομία (καλλιέργειες αιχμής - νέες τεχνολογίες-ιστοκαλλιέργεια) | ΕΠΙΛΟΓΗΣ | 9ο | 5 (3 Θ + 2 Ε) | ΜΕΡΙΚΗΣ |

|  |
| --- |
| **ΠΑΡΑΡΤΗΜΑ ΙΙ** |
| **Α Ι Τ Η Σ Η** | **ΠΡΟΣ: ΤΟ ΤΜΗΜΑ ΕΠΙΣΤΗΜΗΣ ΦΥΤΙΚΗΣ ΠΑΡΑΓΩΓΗΣ ΤΟΥ ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ** |
| **ΑΤΟΜΙΚΑ ΣΤΟΙΧΕΙΑ ΥΠΟΨΗΦΙΟΥ**ΕΠΩΝΥΜΟ:.........…..................................ΟΝΟΜΑ:..................................................ΠΑΤΡΩΝΥΜΟ:......................….................ΗΜΕΡ. ΓΕΝΝΗΣΗΣ:....…………......................ΤΟΠΟΣ ΓΕΝΝΗΣΗΣ:........…………...............................………………………............................ΔΙΕΥΘΥΝΣΗ ΚΑΤΟΙΚΙΑΣ(οδός, αριθμός, πόλη, ταχ. κώδικας)….................……...............................................................……………............…..........ΤΗΛ.: ………………........…….........………........email:…………………………….……....………….ΣΤΟΙΧΕΙΑ ΤΑΥΤΟΤΗΤΑΣ(αριθμός, εκδούσα αρχή, χρονολ. εκδόσεως):................................................................ΑΦΜ: .....................………….......................Αθήνα, ............./............./ 2025 | Σας υποβάλλω, συνημμένα, τα παρακάτω:…………………………………………………………………..…………………………………………………………………..…………………………………………………………………..………………………………………………………………….…………………………………………………………………..……………………………………………………………………………………………………………………………………..…………………………………………………………………….………………………………………………………………….προκειμένου να καταθέσω ***Πρόταση Σχεδιαγράμματος Διδασκαλίας για το γνωστικό αντικείμενο με τίτλο:*** *……………………………………………………………………………………….****Τμήμα: ………………………………………………………………………..******Κωδικό:*** *……………………………………………………………………*στο πλαίσιο υλοποίησης της προτεινόμενης προς ένταξη στο Πρόγραμμα «Ανθρώπινο Δυναμικό και Κοινωνική Συνοχή 2021-2027» (αρ. πρωτ. Πρόσκλησης 108523/24-07-2024, Κωδικός Πρόσκλησης: ΕΚΠ30 Α/Α: Πρόσκλησης ΟΠΣ: 9533 και υπ’ αρ.πρωτ. 169064/13.11.2024 Τροποποίησή της) Πράξης με τίτλο «Απόκτηση Ακαδημαϊκής Διδακτικής Εμπειρίας σε Νέους Επιστήμονες Κατόχους Διδακτορικού στο Γεωπονικό Πανεπιστήμιο Αθηνών, για το ακαδ. έτος 2025-2026» (κωδικός MIS: 6035679)», που συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο (ΕΚΤ+) και από Εθνικούς Πόρους, με δικαιούχο τον Ειδικό Λογαριασμό Κονδυλίων Έρευνας του Γεωπονικού Πανεπιστημίου Αθηνών.Ο αιτών / Η αιτούσα.......................................................................( υ π ο γ ρ α φ ή ) |

**ΥΠΕΥΘΥΝΗ ΔΗΛΩΣΗ I**

**(άρθρο 8 Ν.1599/1986)**

|  |
| --- |
| Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986) |
| ΠΡΟΣ(1): |  |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα: |  |
| Όνομα και Επώνυμο Μητέρας: |  |
| Ημερομηνία γέννησης(2): |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου (Εmail): |  |

Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:

|  |
| --- |
| i.Τα στοιχεία του βιογραφικού σημειώματος είναι αληθή, ii.Ο/Η υποψήφιος/α:•έλαβα γνώση των όρων της παρούσας πρόσκλησης εκδήλωσης ενδιαφέροντος και τους αποδέχομαι όλους ανεπιφύλακτα•έχω λάβει τον διδακτορικό μου τίτλο (ημερομηνία επιτυχούς υποστήριξης) μετά την 1.1.2015.•διαθέτω σωρευτική αυτοδύναμη διδασκαλία, μετά την απόκτηση του διδακτορικού διπλώματος, σε Α.Ε.Ι. που δεν υπερβαίνει τα πέντε (5) ακαδημαϊκά εξάμηνα. Ειδικότερα, διαθέτω …x… εξάμηνο/α αυτοδύναμης διδασκαλίας σε φορείς τριτοβάθμιας εκπαίδευσης, μετά την απόκτηση του διδακτορικού διπλώματος.•Ο σύνδεσμος της αναρτημένης στο ΕΚΤ διδακτορικής διατριβής στον οποίο αυτή είναι προσβάσιμη είναι ο ακόλουθος: …………………(εφόσον απαιτείται σύμφωνα με τις διατάξεις του Ν. 1566/1985)•Κατά τον χρόνο απασχόλησής μου ως εντεταλμένος διδάσκων στο πλαίσιο της παρούσας πρόσκλησης:δεν κατέχω θέση Ομότιμου Καθηγητή ή αφυπηρετήσαντος μέλους ΔΕΠ του οικείου ή άλλου ΑΕΙ της ημεδαπής ή της αλλοδαπής.δεν κατέχω θέση μέλους Δ.Ε.Π., Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.Δ.Ι.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) των Α.Ε.Ι. ή Συνεργαζόμενου Εκπαιδευτικού Προσωπικού (Σ.Ε.Π.) του Ε.Α.Π. δεν κατέχω θέση ερευνητή ή λειτουργικού επιστήμονα ερευνητικών και τεχνολογικών φορέων του άρθρου 13Α του Ν. 4310/2014 (Α’ 258) και λοιπών ερευνητικών οργανισμών.δεν είμαι συνταξιούχος του ιδιωτικού ή ευρύτερου δημόσιου τομέα. δεν είμαι υπάλληλος με σχέση Δημόσιου Δικαίου ή Ιδιωτικού Δικαίου Αορίστου Χρόνου σε φορείς του δημόσιου τομέα, όπως αυτός οριοθετείται στην περ. α) της παρ. 1 του άρθρου 14 του ν. 4270/2014, καιδεν έχω υπερβεί το εξηκοστό έβδομο (67ο) έτος της ηλικίας.ζ) Δεν έχω παράλληλα άλλη ενεργή σύμβαση ως εντεταλμένος/η διδάσκοντας/ουσα για το χειμερινό εξάμηνο 2025-2026, από οποιαδήποτε πηγή χρηματοδότησης (όπως αυτές προσδιορίζονται στην παρ. 6 του αρ. 173 του Ν. 4957/2022). |
|  Ημερομηνία: 2025Ο – Η Δηλ.(Υπογραφή) |

**ΥΠΕΥΘΥΝΗ ΔΗΛΩΣΗ II**

**(άρθρο 8 Ν.1599/1986)**

|  |
| --- |
| Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986) |

|  |  |
| --- | --- |
| ΠΡΟΣ(1): |  |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα: |  |
| Όνομα και Επώνυμο Μητέρας: |  |
| Ημερομηνία γέννησης(2): |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου (Εmail): |  |

|  |
| --- |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: |
| (επιλέγετε ένα από τα παρακάτω):  ☐ έχω εκπληρώσει τις στρατιωτικές μου υποχρεώσεις  ☐ έχω απαλλαγεί νόμιμα από τις στρατιωτικές μου υποχρεώσεις ☐ έχω λάβει αναβολή των στρατιωτικών μου υποχρεώσεων, που καλύπτει το χρόνο διάρκειας του έργου  (χειμερινό εξάμηνο του ακαδημαϊκού έτους 2025-2026, συμπεριλαμβανομένης της εξεταστικής του Σεπτεμβρίου). |
| Ημερομηνία: 2025Ο – Η Δηλ.(Υπογραφή) |

**ΥΠΕΥΘΥΝΗ ΔΗΛΩΣΗ III**

**(άρθρο 8 Ν.1599/1986)**

**ΣΧΕΤΙΚΑ ΜΕ ΤΗ ΣΩΡΕΥΣΗ ΤΩΝ ΕΝΙΣΧΥΣΕΩΝ ΗΣΣΟΝΟΣ ΣΗΜΑΣΙΑΣ (DE MINIMIS)**

**ΒΑΣΕΙ ΤΟΥ ΚΑΝΟΝΙΣΜΟΥ (EE) 2023/2831**[[1]](#footnote-1)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν.1599/1986)

|  |  |
| --- | --- |
| ΠΡΟΣ[[2]](#footnote-2): |  |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα: |  |
| Όνομα και Επώνυμο Μητέρας: |  |
| Ημερομηνία γέννησης[[3]](#footnote-3): |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου(Εmail): |  |

Με ατομική μου ευθύνη και γνωρίζοντας τις κυρώσεις[[4]](#footnote-4), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:

**Α.** Σύμφωνα με τον Κανονισμό (ΕΕ) 2023/2831 ΔΕΝασκώ οικονομική δραστηριότητα, που ως οντότητα έχει την έννοια της «επιχείρησης»

**Β.** Σύμφωνα με τον Κανονισμό (ΕΕ) 2023/2831 ασκώ οικονομική δραστηριότητα, που ως οντότητα έχει την έννοια της «επιχείρησης»

Στις περιπτώσεις που επελέγη το **Β**, συμπληρώστε *με √ ένα από τα παρακάτω)*:

|  |  |  |
| --- | --- | --- |
|  |  | 1. Δεν συνιστά «ενιαία επιχείρηση» [[5]](#footnote-5) με καμία άλλη επιχείρηση
 |
|  |  |  |
|  |  | 1. Συνιστά «ενιαία επιχείρηση» με τις κάτωθι επιχειρήσεις:
 |

|  |  |  |
| --- | --- | --- |
| **Α/Α** | **ΕΠΩΝΥΜΙΑ ΕΠΙΧΕΙΡΗΣΗΣ** | **ΑΦΜ** |
| 1. |  |  |
| 2. |  |  |
| 3. |  |  |

**Γ.** H ενίσχυση ήσσονος σημασίας που πρόκειται να χορηγηθεί[[6]](#footnote-6) στην ως άνω επιχείρηση[[7]](#footnote-7),[[8]](#footnote-8) βάσει του Καν. (ΕΕ) 2023/2831(OJ L15.12.2023) αφορά σε δραστηριότητες της επιχείρησης που **δεν** εμπίπτουν:

1. Στην πρωτογενή παραγωγή προϊόντων αλιείας και της υδατοκαλλιέργειας[[9]](#footnote-9),[[10]](#footnote-10),
2. στη μεταποίηση και εμπορία προϊόντων αλιείας και υδατοκαλλιέργειας[[11]](#footnote-11), εφόσον το ποσό της ενίσχυσης καθορίζεται με βάση την τιμή ή την ποσότητα των προϊόντων που αγοράζονται ή διατίθενται στην αγορά,
3. στην πρωτογενή παραγωγή[[12]](#footnote-12) γεωργικών προϊόντων[[13]](#footnote-13),
4. στον τομέα της μεταποίησης[[14]](#footnote-14) και της εμπορίας[[15]](#footnote-15) γεωργικών προϊόντων:
5. όταν το ποσό της ενίσχυσης καθορίζεται με βάση την τιμή ή την ποσότητα τέτοιων προϊόντων που πωλούνται από πρωτογενείς παραγωγούς ή διατίθενται στην αγορά από τις οικείες επιχειρήσεις
6. όταν η ενίσχυση συνοδεύεται από την υποχρέωση απόδοσής της εν μέρει ή εξ ολοκλήρου σε πρωτογενείς παραγωγούς,
7. εξαγωγές προς τρίτες χώρες ή προς κράτη μέλη, ιδίως δε ενισχύσεις που συνδέονται άμεσα με τις εξαγόμενες ποσότητες, με τη δημιουργία και λειτουργία δικτύου διανομής ή με άλλες τρέχουσες δαπάνες που σχετίζονται με την εξαγωγική δραστηριότητα,
8. ενισχύσεις για τις οποίες τίθεται ως όρος η χρήση εγχώριων αγαθών και υπηρεσιών αντί των εισαγόμενων.

**Δ.** *(Σε περίπτωση που η επιχείρηση δραστηριοποιείται σε κάποιον από τους μη επιλέξιμους για ενίσχυση τομείς και επίσης σε τομέα επιλέξιμο για ενίσχυση βάσει του Κανονισμού (ΕΕ) 2023/2831)*

Η επιχείρηση, καθώς δραστηριοποιείται στον τομέα / στους τομείς *…(συμπληρώνεται ο τομέας/τομείς)…*ο/οι οποίος/οι είναι μη επιλέξιμοι για ενίσχυση, διασφαλίζει με κατάλληλα μέσα, όπως διαχωρισμός δραστηριοτήτων ή ο διαχωρισμός των λογαριασμών, ότι δεν ενισχύεται η μη επιλέξιμη δραστηριότητα.

**Ε.** Στην επιχείρησή μου έχουν χορηγηθεί συμπεριλαμβανομένων και των επιχειρήσεων, με τις οποίες, συνιστούν «ενιαία επιχείρηση», σε περίοδο τριών ετών (υπολογιζόμενα σε κυλιόμενη ημερολογιακή βάση) αίτησης από την υποβολή της παρούσης στο πλαίσιο του Προγράμματος, οι κάτωθι ενισχύσεις ήσσονος σημασίας:

|  |
| --- |
| **ΕΝΙΣΧΥΣΕΙΣ ΗΣΣΟΝΟΣ ΣΗΜΑΣΙΑΣ (DE MINIMIS) ΠΟΥ ΕΧΟΥΝ ΧΟΡΗΓΗΘΕΙ ΣΤΗΝ «ΕΠΙΧΕΙΡΗΣΗ»** **ΒΑΣΕΙ ΤΩΝ ΚΑΝ. (ΕΕ) 2023/2831, ΚΑΝ. (ΕΕ) 1407/2013, ΚΑΝ. (ΕΕ) 1408/2013 ΚΑΙ ΚΑΝ. (ΕΕ) 717/2014****(αφορά τον/την δικαιούχο της ενίσχυσης και τις επιχειρήσεις που τυχόν συνιστούν «ενιαία επιχείρηση» με την έννοια του Κανονισμού 2023/2831)** |
| **α/α** | **ΕΠΩΝΥΜΙΑ & ΑΦΜ ΔΙΚΑΙΟΥΧΟΥ** | **ΟΝΟΜΑΣΙΑ ΠΡΟΓΡΑΜΜΑΤΟΣ & ΦΟΡΕΑΣ ΧΟΡΗΓΗΣΗΣ ΤΗΣ ΕΝΙΣΧΥΣΗΣ** | **ΕΦΑΡΜΟΣΤΕΟΣ ΚΑΝΟΝΙΣΜΟΣ DE MINIMIS** | **ΑΡΙΘ.ΠΡΩΤ. & ΗΜ/ΝΙΑ ΕΓΚΡΙΤΙΚΗΣ ΑΠΟΦΑΣΗΣ** | **ΕΓΚΡΙΘΕΝ ΠΟΣΟ ΕΝΙΣΧΥΣΗΣ** | **ΚΑΤΑΒΛΗΘΕΝ ΠΟΣΟ ΕΝΙΣΧΥΣΗΣ** | **ΗΜΕΡΟΜΗΝΙΑ ΚΑΤΑΒΟΛΗΣ** |
|  |  |  |  |  |  |  |  |
|  |  |  |  |  |  |  |  |

*\*προσθέτονται σειρές στον πίνακα για όλες τις ενισχύσεις*

**ΣΤ.** Η ενίσχυση ήσσονος σημασίας που πρόκειται να μου χορηγηθεί, βάσει του εν λόγω Κανονισμού Ήσσονος Σημασίας …… *(αναφέρεται ο Καν. deminimis)*…, αθροιζόμενη με οποιαδήποτε άλλη ενίσχυση ήσσονος σημασίας που έχει χορηγηθεί σε επίπεδο «ενιαίας επιχείρησης» σύμφωνα με το υπό σημείο Β ανωτέρω, δεν υπερβαίνει το ποσό των **300.000 ευρώ** σε περίοδο τριών ετών από την αίτηση (υπολογιζόμενα σε κυλιόμενη ημερολογιακή βάση).

**Ζ**. Δεν έχω λάβει άλλη κρατική ενίσχυση για τις ίδιες επιλέξιμες δαπάνες ή για το ίδιο μέτρο χρηματοδότησης επιχειρηματικού κινδύνου, η σώρευση των οποίων οδηγεί σε υπέρβαση της υψηλότερης σχετικής έντασης ενίσχυσης ή του ποσού ενίσχυσης που έχει καθοριστεί με βάση τα συγκεκριμένα δεδομένα κάθε περίπτωσης σε κανονισμό απαλλαγής κατά κατηγορία ή απόφαση που έχει εκδώσει η Επιτροπή.

**Η.** Αποδέχομαι οποιονδήποτε σχετικό έλεγχο για την εξακρίβωση των δηλωθέντων στοιχείων από τις αρμόδιες εθνικές ή ενωσιακές αρχές, καθώς και τη διασταύρωση αυτών με τα στοιχεία που παρέχονται από τα πληροφοριακά συστήματα δημοσίων υπηρεσιών και ασφαλιστικών οργανισμών.

Ημερομηνία: ……/……/2025

 Ο – Η Δηλ.

 (Υπογραφή)

**ΕΛΛΗΝΙΚΗ ΔΗΜΟΚΡΑΤΙΑ**



**ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ**

**ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΣΥΜΒΑΣΗ ΑΝΑΘΕΣΗΣ ΕΡΓΟΥ**

Στην Αθήνα σήμερα, στις οι παρακάτω συμβαλλόμενοι :

**α) Ο ΘΩΜΑΣ ΜΠΑΡΤΖΑΝΑΣ** Πρόεδρος της Επιτροπής Ερευνών του Ειδικού Λογαριασμού Κονδυλίων Έρευνας του Γεωπονικού Πανεπιστημίου Αθηνών (ΕΛΚΕ ΓΠΑ), που εδρεύει στην Αθήνα, Ιερά Οδός 75, Τ.Κ. 118 55, (ΑΦΜ 090042767, ΚΕΦΟΔΕ ΑΤΤΙΚΗΣ),

β) ο Πρύτανης του **ΓΠΑ ΣΠΥΡΙΔΩΝ ΚΙΝΤΖΙΟΣ,**

γ) ο Υπεύθυνος πράξης **ΕΜΜΑΝΟΥΗΛ ΦΛΕΜΕΤΑΚΗΣ,**

δ) ο/η Πρόεδρος του Τμήματος **………………… του Γ.Π.Α., ……………………….**

ε) ο/η Όνομα: …………………… Επώνυμο: ……………………….

Όνομα και Επώνυμο Πατέρα: …………………………….

Όνομα και Επώνυμο Μητέρας: ……………………………..

Ημερομηνία γέννησης: …/…../…….. Φύλο: Α Γ

Ηλικία: έως 25 25-34 35-44 45-54 55-64

Αρ. Δελτίου Ταυτότητας: ……………………. Αρ. Διαβατηρίου:………………………..

Ιθαγένεια: …………………………..

Οικογενειακή κατάσταση: Έγγαμος/η Αριθμός Τέκνων:………

 Άγαμος/η

Ιδιότητα:.....................................................................................................................

Κατηγορία: ΠΕ ΤΕ

Διδακτορικό

Επιστημονικό πεδίο: Φυσικές Επιστήμες

Επιστήμες Μηχανικού και Τεχνολογία

Ιατρική και Επιστήμες Υγείας

Γεωργικές Επιστήμες

Κοινωνικές Επιστήμες

Ανθρωπιστικές Επιστήμες

Κάτοικος: ……………………….Οδός: ………………………. Αριθμ: …………………………..

Τ.Κ.: ………………………. Τηλ: ……………………….. e-mail: ………………………………………

Α.Φ.Μ.: …………………………… ∆.Ο.Υ ……………………

ΑΜΚΑ ………………………. ΜΗΤΡΩΟ ΟΑΕΕ………................................... (Υπότροφος)

συμφώνησαν, συνομολόγησαν και συναποδέχτηκαν τα εξής:

1. Ο ΕΛΚΕ ΓΠΑ, σύμφωνα με την με αρ. πρωτ. ……………. απόφαση ένταξης της Πράξης «Απόκτηση Ακαδημαϊκής Διδακτικής Εμπειρίας στο Γεωπονικό Πανεπιστήμιο Αθηνών για το ακαδημαϊκό έτος 2025-2026» (κωδικός MIS: 6035679) αναθέτει στον/ην Εντεταλμένο/η Διδάσκοντα για την υλοποίηση της ανωτέρω πράξης, που υλοποιείται στο πλαίσιο του Προγράμματος «Ανθρώπινο Δυναμικό και Κοινωνική Συνοχή», και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο+) και από Εθνικούς Πόρους, την ανάθεση αυτοδύναμης διδασκαλίας για το γνωστικό αντικείμενο **«…………………»** και τα εξής μαθήματα:

**1. …………………..**

**2. …………………….**

2. Οι συμβατικές δεσμεύσεις που έχει αναλάβει ο ΕΛΚΕ ΓΠΑ στο πλαίσιο του ως άνω έργου αποτελούν αναπόσπαστο τμήμα της παρούσας σύμβασης και δεσμεύουν τον/την Εντεταλμένο/η Διδάσκοντα.

3. Η παρούσα σύμβαση είναι σύμβαση ανάθεσης έργου, σύμφωνα με τα οριζόμενα στο Ν.4957/2022 όπως ισχύει.

4. Η διάρκεια της σύμβασης, για την εκπλήρωση του έργου που ανατίθεται στον/ην Εντεταλμένο/η Διδάσκοντα, ταυτίζεται με το χειμερινό ακαδημαϊκό εξάμηνο του ακαδημαϊκού έτους 2025 - 2026 και λήγει αυτοδικαίως με την πάροδο αυτού, και συγκεκριμένα με τη λήξη των εξετάσεων του εξαμήνου, σύμφωνα με το εβδομαδιαίο πρόγραμμα διδασκαλίας, όπως αυτό αποτυπώνεται στο πρόγραμμα σπουδών του Τμήματος στο οποίο εντάσσεται το/τα μαθήματα. Σημειώνεται ότι η διεξαγωγή εξετάσεων και η τελική βαθμολόγηση των φοιτητών κατά την Εξεταστική Περίοδο του χειμερινού εξαμήνου καθώς και του Σεπτεμβρίου περιλαμβάνονται στις συμβατικές υποχρεώσεις και ευθύνες του ωφελούμενου ανεξαρτήτως της διάρκειας ή της μορφής της σύμβασης.

5. Σύμφωνα με την με αρ. πρωτ.: **……………………** ανοικτή πρόσκληση του Τμήματος **…………………………….** του Γ.Π.Α, την ………………………. απόφαση της Γενικής Συνέλευσης του Τμήματος και τις με αρ. πρωτ.: ………………….. και ………………….. αποφάσεις της Επιτροπής Έρευνας & Διαχείρισης, ανατίθεται στον/ην Εντεταλμένο/η Διδάσκοντα η αυτοδύναμη διδασκαλία για το γνωστικό αντικείμενο και ειδικότερα του/των ανωτέρω μαθήματος/ων (όπως αναφέρονται στο άρθρο 1 της παρούσης) του Τμήματος **………………….** του Γεωπονικού Πανεπιστημίου Αθηνών για το **χειμερινό** εξάμηνο του ακαδημαϊκού έτους **2025 – 2026**. Ως αυτοδύναμη διδασκαλία νοείται η φυσική πράξη της διδασκαλίας (παραδόσεις/διαλέξεις) και οι συνδεόμενες με αυτή ενέργειες, όπως η παρακολούθηση υποστήριξη των φοιτητών, η αξιολόγησή τους, η ενδεχόμενη ανάγκη παραγωγής εκπαιδευτικού υλικού κλπ.

6. Το/τα εν λόγω μάθημα/τα θα διδαχθεί/ούν βάσει του εγκεκριμένου προγράμματος σπουδών του Τμήματος **……………………..**. Ο/Η Εντεταλμένος/η Διδάσκοντας θα εκτελεί το παραδοτέο Π.1.1: Ολοκλήρωση διδασκαλίας μαθημάτων Ακαδημαϊκού Έτους 2025-2026, σύμφωνα με το εγκεκριμένο έντυπο του Τεχνικού Παραρτήματος.

Οι εντεταλμένοι διδάσκοντες με βάση το καθεστώς για το οποίο προσλαμβάνονται (καθεστώς πλήρους ή μερικής απασχόλησης) έχουν την υποχρέωση:

α) με καθεστώς πλήρους απασχόλησης, να παρευρίσκονται στους πανεπιστημιακούς χώρους δώδεκα (12) ώρες εβδομαδιαίως, πέραν των ωρών διδακτικού έργου και να διεξάγουν κλινικό, ερευνητικό και εργαστηριακό έργο, σύμφωνα με το διδακτικό έργο που τους έχει ανατεθεί, σύμφωνα με τις ανάγκες του οικείου ακαδημαϊκού τμήματος. Οι συνολικές ώρες απασχόλησης των Εντεταλμένων Διδασκόντων πλήρους απασχόλησης κατανέμονται κατ’ ελάχιστον σε τρεις (3) ημέρες εβδομαδιαίως, ή

β) με καθεστώς μερικής απασχόλησης, να παρευρίσκονται στους πανεπιστημιακούς χώρους έξι (6) ώρες εβδομαδιαίως, πέραν των ωρών διδακτικού έργου και να διεξάγουν κλινικό, ερευνητικό και εργαστηριακό έργο, σύμφωνα με το διδακτικό έργο που τους έχει ανατεθεί, σύμφωνα με τις ανάγκες του οικείου ακαδημαϊκού τμήματος. Οι συνολικές ώρες απασχόλησης των Εντεταλμένων Διδασκόντων μερικής απασχόλησης κατανέμονται κατ’ ελάχιστον σε δύο (2) ημέρες εβδομαδιαίως.

Η βεβαίωση η οποία εκδίδεται από τον Πρόεδρο του Τμήματος πιστοποιεί τα προβλεπόμενα στο Τεχνικό Παράρτημα του ΤΔΠ.

7. Ο/Η Εντεταλμένος/η Διδάσκοντας βεβαιώνει ότι δεν κατέχει στην Ελλάδα ή στην αλλοδαπή καμία από τις ακόλουθες ιδιότητες:

α) Ομότιμοι Καθηγητές και αφυπηρετήσαντα μέλη Δ.Ε.Π. του οικείου ή άλλου Α.Ε.Ι. της ημεδαπής ή αλλοδαπής,

β) μέλη Δ.Ε.Π., Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) των Α.Ε.Ι., Συνεργαζόμενου Εκπαιδευτικού Προσωπικού (Σ.Ε.Π.) του Ε.Α.Π.

γ) ερευνητές και λειτουργικοί επιστήμονες ερευνητικών και τεχνολογικών φορέων του άρθρου 13Α του ν. 4310/2014 (Α’ 258) και λοιπών ερευνητικών οργανισμών,

δ) συνταξιούχοι του ιδιωτικού ή ευρύτερου δημόσιου τομέα,

ε) υπάλληλοι με σχέση δημόσιου δικαίου ή Ιδιωτικού Δικαίου Αορίστου Χρόνου σε φορείς του δημόσιου τομέα, όπως αυτός οριοθετείται στην περ. α) της παρ. 1 του άρθρου 14 του ν. 4270/2014,

στ) φυσικά πρόσωπα που έχουν υπερβεί το εξηκοστό έβδομο (67ο) έτος της ηλικίας.

ζ) Δεν έχει παράλληλα άλλη ενεργή σύμβαση ως εντεταλμένος/η διδάσκοντας/ουσα για το χειμερινό εξάμηνο 2025-2026, από οποιαδήποτε πηγή χρηματοδότησης (όπως αυτές προσδιορίζονται στην παρ. 6 του αρ. 173 του Ν. 4957/2022).

8. Το ύψος των μηνιαίων αποδοχών τoυ ωφελούμενου διαμορφώνεται σύμφωνα με το καθεστώς απασχόλησης του εκάστοτε συμβαλλόμενου (πλήρης ή μερική απασχόληση) και καθορίζεται υπό την παρ. 5 του άρθρου 173 του Ν. 4957/2022 για τις μηνιαίες αποδοχές των εντεταλμένων διδασκόντων στο ογδόντα τοις εκατό (80%) του βασικού μισθού του Μ.Κ.1 της βαθμίδας του Επίκουρου Καθηγητή των μελών Δ.Ε.Π. των Α.Ε.Ι., καθώς και στο ογδόντα τοις εκατό (80%) του ειδικού επιδόματος διδασκαλίας και έρευνας της βαθμίδας του Επίκουρου Καθηγητή, για πλήρη απασχόληση, σύμφωνα με το θεσμικό πλαίσιο ν. 5045/2023 όπως ισχύει. Σε περίπτωση επιλογής τους με καθεστώς μερικής απασχόλησης εφαρμόζεται η παρ. 7 του άρθρου 153 του ν. 4472/2017 (Α’ 74).

Το συνολικό ποσό αμοιβής για τον/ην Εντεταλμένο Διδάσκοντα …………….έχει υπολογιστεί βάσει των παραπάνω και της **πλήρους Ή μερικής** απασχόλησής του στο έργο και ανέρχεται στο ποσό των ………………….. €.

Στο παραπάνω ποσό περιλαμβάνονται όλες οι νόμιμες κρατήσεις, φόροι και επιβαρύνσεις υπέρ παντός τρίτου (συμπεριλαμβανομένου του Ελληνικού Δημοσίου).

9. Η καταβολή της αμοιβής γίνεται με ΤΠΥ/ΠΠΥ.

10. Ο ΕΛΚΕ ΓΠΑ έχει την ευχέρεια να καταβάλλει τμηματικά τη συμφωνηθείσα αμοιβή ανάλογα με τη ροή χρηματοδότησης και ανάλογα με την πρόοδο εκτελέσεως του έργου. Η εκτέλεση του έργου πιστοποιείται από τον/ην Πρόεδρο του Τμήματος, ο οποίος θα καταθέσει σχετική εντολή – πιστοποίηση καλής εκτέλεσης προς την Γραμματεία του ΕΛΚΕ.

11. Η ανάληψη της εκτέλεσης του παρόντος έργου δεν αποτελεί σχέση εξαρτημένης εργασίας με τον ΕΛKΕ ΓΠΑ.

12. Ο/Η Εντεταλμένος/η Διδάσκοντας υποχρεούται να ενημερώνει αμελλητί τον ΕΛΚΕ ΓΠΑ σε περίπτωση υπαγωγής ή εξαίρεσής του από το άρθρο 39 παρ. 9 του ν. 4387/2016 και –εφόσον εμπίπτει– να σημειώνει τούτο στο σχετικό παραστατικό.

13. Στην περίπτωση υπαγωγής του δεύτερου συμβαλλόμενου στο άρθρο 39, παρ. 9 του ν.4387/2016, η καταβληθείσα αμοιβή αθροιστικά δεν μπορεί να υπερβαίνει το ποσό που αντιστοιχεί αναλογικά στην χρονική διάρκεια υλοποίησης, σε σχέση με την συνολική διάρκεια της σύμβασης.

14. Για την πραγμάτωση του έργου παρέχεται η δυνατότητα στον/ην Εντεταλμένο/η Διδάσκοντα να εργάζεται στους χώρους και τις εγκαταστάσεις του Γεωπονικού Πανεπιστημίου Αθηνών (Τμήμα: …………………………..), ή όπου αλλού επιβάλλουν οι ανάγκες του έργου. Στο πλαίσιο αυτό, ο/η Εντεταλμένος/η Διδάσκοντας υποχρεούται να χρησιμοποιεί επιμελώς τα εμπιστευθέντα σε αυτόν πάσης φύσεως αντικείμενα (όργανα, συσκευές κ.λπ.) και να φροντίζει υπεύθυνα για τη διαφύλαξη και ασφάλεια των χώρων εργασίας του, ευθυνόμενος σε αντίθετη περίπτωση για τις επιζήμιες συνέπειες.

15. Ο ΕΛΚΕ ΓΠΑ δύναται, μετά από πρόταση του/ης Προέδρου του Τμήματος και του Υπεύθυνου της Πράξης, να καταγγείλει και να λύσει μονομερώς την παρούσα σύμβαση, εφ’ όσον υφίσταται σοβαρός λόγος, μετά από σχετική έγγραφη ανακοίνωση προς τον/ην Εντεταλμένο/η Διδάσκοντα. Σοβαρός λόγος καταγγελίας της σύμβασης αποτελεί, ενδεικτικά, η μη τήρηση των υποχρεώσεων διδασκαλίας εκ μέρους του αναδόχου, η μη τήρηση των όρων της παρούσας σύμβασης, η διακοπή χρηματοδότησης του προγράμματος κλπ. Η παρούσα σύμβαση λύεται, ύστερα από ειδοποίηση από τον ΕΛΚΕ ΓΠΑ, σε περίπτωση που υποβληθεί ένσταση κατά της επιλογής του υποτρόφου και αυτή γίνει δεκτή από το αρμόδιο όργανο. Σε περίπτωση διακοπής για οποιοδήποτε λόγο του έργου ή και καταγγελίας της παρούσας σύμβασης από τον ΕΛΚΕ ΓΠΑ ή τον/ην Υπότροφο θα καταβληθεί στον/ην τελευταίο, ποσοστό μόνο της ως άνω αμοιβής που αντιστοιχεί στο μέχρι της διακοπής ή της καταγγελίας πραγματικό εκτελεσθέν έργο.

16. Εάν ο/η Εντεταλμένος/η Διδάσκοντας επιθυμεί να αποχωρήσει -για δικούς του λόγους- από το έργο πριν ολοκληρώσει τις συμβατικές του υποχρεώσεις, οφείλει να ειδοποιήσει γραπτώς τον ΕΛΚΕ ΓΠΑ και τον Υπεύθυνο της Πράξης τουλάχιστον ένα (1) μήνα πριν την αποχώρησή του. Σε αντίθετη περίπτωση, επαφίεται στην κρίση της Επιτροπής Ερευνών & Διαχείρισης του ΕΛΚΕ ΓΠΑ να προβεί σε περικοπή μέρους της αμοιβής του.

17. Ο/Η Εντεταλμένος/η Διδάσκοντας δηλώνει ότι αποδέχεται ρητά και ανεπιφύλακτα όλα τα παραπάνω και αναλαμβάνει την εκτέλεση του έργου, σύμφωνα με το νόμο, τους όρους της παρούσας σύμβασης και τις συμβατικές δεσμεύσεις του ΕΛΚΕ ΓΠΑ.

18. Ο/Η Εντεταλμένος/η Διδάσκοντας δηλώνει ότι συμφωνεί στοιχεία της παρούσας σύμβασης να αναρτηθούν στο διαδίκτυο (Πρόγραμμα «Διαύγεια», κλπ.). Επίσης ο Εντεταλμένος/η Διδάσκοντας συμφωνεί και ρητά συγκατατίθεται στη συλλογή και καταχώριση των ανωτέρω προσωπικών του δεδομένων. Η επεξεργασία των παραπάνω προσωπικών δεδομένων θα γίνεται σύμφωνα με τον με αριθμ. 679/2016 Γενικό Κανονισμό Προστασίας Προσωπικών Δεδομένων για την εκπλήρωση των σκοπών της παρούσας σύμβασης και δεν θα ανακοινώνονται - κοινοποιούνται σε τρίτους, παρά μόνο εφόσον τούτο προβλέπεται στο νόμο ή είναι απαραίτητο για την επίλυση νομικών διαφορών. Ειδικότερα, o/η Εντεταλμένος/η Διδάσκοντας αποδέχεται ότι η συμμετοχή του στην Πράξη συνεπάγεται την υποχρέωση συμπλήρωσης απογραφικών δελτίων (εισόδου/εξόδου) και την παραχώρηση του δικαιώματος χρήσης των προσωπικών δεδομένων για τους σκοπούς της αξιολόγησης όπως και την κατά νόμον αναγκαία χρήση τους για λόγους διαφάνειας στην ανάρτηση των σχετικών αποφάσεων σύμφωνα με τις κείμενες διατάξεις, στο σύστημα ΔΙΑΥΓΕΙΑ. Επιπλέον, αποδέχεται ότι το ονοματεπώνυμο και τα στοιχεία επικοινωνίας του θα αποσταλούν στο Εθνικό Κέντρο Τεκμηρίωσης (επίσημος φορέας του ελληνικού στατιστικού συστήματος), προκειμένου να επικοινωνήσουν μαζί τους για τη διεξαγωγή διαδικασίας αξιολόγησης του έργου της Ακαδημαϊκής διδακτικής εμπειρίας.

19. Οι εντεταλμένοι διδάσκοντες υπάγονται ως προς το πειθαρχικό δίκαιο, στις ρυθμίσεις του άρθρου 191 του ν.4957/2022. Στους εντεταλμένους διδάσκοντες που θα προσληφθούν με βάση την παρούσα πρόσκληση, δύνανται να επιβληθούν, με απόφαση του Πρύτανη, οι πειθαρχικές ποινές της έγγραφης επίπληξης και του προστίμου μέχρι του ύψους των αποδοχών ενός (1) μηνός. Αν η σοβαρότητα του παραπτώματος δικαιολογεί την καταγγελία της σύμβασης, αυτή γίνεται με απόφαση του Πρύτανη μετά από σύμφωνη γνώμη της Συνέλευσης του Τμήματος. Η λύση της σύμβασης επέρχεται από την ανακοίνωση της απόφασης στον απασχολούμενο. Παραπτώματα που δικαιολογούν την καταγγελία της σύμβασης εντεταλμένου διδάσκοντα αποτελούν, ιδίως, η υπηρεσιακή ανεπάρκεια, η πλημμελής εκτέλεση των καθηκόντων, οι συχνές απουσίες, η διατάραξη της λειτουργίας του Τμήματος, η έλλειψη πνεύματος συνεργασίας με τα όργανα του Ιδρύματος ή τους λοιπούς εκπαιδευτικούς καθώς και τα προβλεπόμενα στις περιπτ. ζ), η) και θ) της παρ. 2 του άρθρου 176 του ν.4957/2022.

20. Κάθε διαφορά μεταξύ των συμβαλλομένων μερών ως προς την ερμηνεία ή την εκτέλεση αυτής της σύμβασης και τις αξιώσεις που γεννώνται απ’ αυτήν, θα επιχειρείται καταρχήν να λυθεί εξωδίκως, εφόσον όμως αυτό δεν επιτευχθεί, θα λύεται δικαστικώς. Ως κατά τόπο αρμόδια Δικαστήρια ορίζονται τα Δικαστήρια της Αθήνας.

21. Η τροποποίηση των όρων της παρούσας σύμβασης που όλοι τους θεωρούνται και είναι ουσιώδεις, θα γίνεται αποκλειστικά και μόνο γραπτά. Κάθε άλλο αποδεικτικό μέσο αποκλείεται.

22. Αυτά συμφωνήθηκαν, συνομολογήθηκαν και έγιναν αμοιβαία δεκτά από τα συμβαλλόμενα μέρη και προς απόδειξη τους συντάχτηκε η σύμβαση αυτή, η οποία αφού υπογράφηκε, σε τέσσερα (4) όμοια πρωτότυπα, έλαβε κάθε ένα μέρος από ένα.

|  |
| --- |
| ΤΑ ΣΥΜΒΑΛΛΟΜΕΝΑ ΜΕΡΗ |
| ΓΙΑ ΤΟΝ ΕΙΔΙΚΟ ΛΟΓΑΡΙΑΣΜΟ ΚΟΝΔΥΛΙΩΝ ΚΑΙ ΕΡΕΥΝΑΣ ΤΟΥ ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ | Ο υπεύθυνος της Πράξης | Ο/Η Πρόεδρος του Τμήματος | Ο/Η Δικαιούχος |
|  |  |  |  |
|  |  |  |
| Ο ΠΡΟΕΔΡΟΣ ΤΗΣ ΕΠΙΤΡΟΠΗΣ ΕΡΕΥΝΑΣ & ΔΙΑΧΕΙΡΙΣΗΣΚαθ. Θωμάς Μπαρτζάνας |  |  | Ο ΠΡΥΤΑΝΗΣ ΤΟΥ ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ |
|  |  |  |  |
|  |  |  |
|  |  |  |
|  |  |  |  |

1. <https://eur-lex.europa.eu/legal-content/EL/TXT/HTML/?uri=OJ:L_202302831&qid=1703674493315#d1e472-1-1> [↑](#footnote-ref-1)
2. Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση. [↑](#footnote-ref-2)
3. Αναγράφεται ολογράφως. [↑](#footnote-ref-3)
4. Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών. [↑](#footnote-ref-4)
5. Στην «ενιαία επιχείρηση» περιλαμβάνονται όλες οι επιχειρήσεις που έχουν τουλάχιστον μία από τις ακόλουθες σχέσεις μεταξύ τους:

α) μια επιχείρηση κατέχει την πλειοψηφία των δικαιωμάτων ψήφου των μετόχων ή των εταίρων άλλης επιχείρησης˙

β) μια επιχείρηση έχει το δικαίωμα να διορίζει ή να παύει την πλειοψηφία των μελών του διοικητικού, διαχειριστικού ή εποπτικού οργάνου άλλης επιχείρησης˙

γ) μια επιχείρηση έχει το δικαίωμα να ασκεί δεσπόζουσα επιρροή σε άλλη επιχείρηση βάσει σύμβασης που έχει συνάψει με αυτήν ή δυνάμει ρήτρας του καταστατικού αυτής της τελευταίας˙

δ) μια επιχείρηση που είναι μέτοχος ή εταίρος άλλης επιχείρησης ελέγχει μόνη της, βάσει συμφωνίας που έχει συνάψει με άλλους μετόχους ή εταίρους της εν λόγω επιχείρησης, την πλειοψηφία των δικαιωμάτων ψήφου των μετόχων ή εταίρων αυτής της επιχείρησης.

Οι επιχειρήσεις που έχουν οποιαδήποτε από τις σχέσεις που αναφέρονται στα στοιχεία α) έως δ) με μία ή περισσότερες άλλες επιχειρήσεις θεωρούνται, επίσης ενιαία επιχείρηση. [↑](#footnote-ref-5)
6. Η ενίσχυση ήσσονος σημασίας θεωρείται ότι χορηγείται κατά τον χρόνο παραχώρησης στην οικεία επιχείρηση του έννομου δικαιώματος λήψης της ενίσχυσης σύμφωνα με το εφαρμοστέο εθνικό νομικό καθεστώς (πχ. ημερομηνία έκδοσης εγκριτικής απόφασης/ΚΥΑ/σύμβασης), ανεξάρτητα από την ημερομηνία καταβολής της ενίσχυσης ήσσονος σημασίας στην επιχείρηση. Όταν σημειωθεί υπέρβαση του ανώτατου ορίου του ποσού των 300.000€ με τη χορήγηση νέας ενίσχυσης ήσσονος σημασίας, η εν λόγω νέα ενίσχυση δεν υπάγεται στο ευεργέτημα του παρόντος κανονισμού. [↑](#footnote-ref-6)
7. Σε περίπτωση συγχωνεύσεων ή εξαγορών, όλες οι προηγούμενες ενισχύσεις ήσσονος σημασίας που έχουν ήδη χορηγηθεί σε οποιαδήποτε από τις συγχωνευόμενες επιχειρήσεις λαμβάνονται υπόψη για να προσδιοριστεί κατά πόσο η νέα ενίσχυση ήσσονος σημασίας στη νέα ή στην εξαγοράζουσα επιχείρηση υπερβαίνει το σχετικό ανώτατο όριο. [↑](#footnote-ref-7)
8. Αν μια επιχείρηση διασπαστεί σε δύο ή περισσότερες χωριστές επιχειρήσεις, η ενίσχυση ήσσονος σημασίας που χορηγήθηκε πριν από τη διάσπαση καταλογίζεται στην επιχείρηση που έλαβε αυτή την ενίσχυση, η οποία είναι κατά κανόνα η επιχείρηση που ανέλαβε τις δραστηριότητες για τις οποίες χρησιμοποιήθηκε η ενίσχυση ήσσονος σημασίας. Εάν ο εν λόγω καταλογισμός δεν είναι δυνατός, οι ενισχύσεις ήσσονος σημασίας πρέπει να κατανέμονται αναλογικά με βάση τη λογιστική αξία των ιδίων κεφαλαίων των νέων επιχειρήσεων κατά την πραγματική ημερομηνία της διάσπασης. [↑](#footnote-ref-8)
9. Ως προϊόντα αλιείας και υδατοκαλλιέργειας νοούνται τα προϊόντα που ορίζονται στο άρθρο 5 στοιχεία α) και β) του κανονισμού (ΕΕ) 1379/2013. [↑](#footnote-ref-9)
10. Ως πρωτογενής παραγωγή προϊόντων αλιείας και υδατοκαλλιέργειας νοούνται όλες οι εργασίες που σχετίζονται με την αλιεία, την εκτροφή ή την καλλιέργεια υδρόβιων οργανισμών, καθώς και οι δραστηριότητες εντός της εκμετάλλευσης ή επί του σκάφους που είναι αναγκαίες για την προετοιμασία προϊόντος ζωικής ή φυτικής προέλευσης για την πρώτη του πώληση, συμπεριλαμβανομένων της κοπής, του τεμαχισμού σε φιλέτα ή της κατάψυξης, καθώς και η πρώτη πώληση σε μεταπωλητές ή μεταποιητές. [↑](#footnote-ref-10)
11. Ως μεταποίηση και εμπορία προϊόντων αλιείας και υδατοκαλλιέργειας νοούνται όλες οι δραστηριότητες, συμπεριλαμβανομένου του χειρισμού, της κατεργασίας και του μετασχηματισμού, που πραγματοποιούνται μετά την εκφόρτωση —ή τη συγκομιδή, στην περίπτωση της υδατοκαλλιέργειας— από τις οποίες προκύπτει ένα μεταποιημένο προϊόν, καθώς και η διανομή του. [↑](#footnote-ref-11)
12. Ως πρωτογενής γεωργική παραγωγή νοείται η παραγωγή προϊόντων του εδάφους και της κτηνοτροφίας που απαριθμούνται στο παράρτημα I της Συνθήκης, χωρίς να εκτελούνται περαιτέρω εργασίες που μεταβάλλουν τη φύση αυτών των προϊόντων. [↑](#footnote-ref-12)
13. Γεωργικά προϊόντα είναι τα προϊόντα που απαριθμούνται στο παράρτημα I της Συνθήκης, με εξαίρεση τα προϊόντα αλιείας και υδατοκαλλιέργειας που εμπίπτουν στο πεδίο εφαρμογής του κανονισμού (ΕΕ) 1379/2013. [↑](#footnote-ref-13)
14. Ως μεταποίηση γεωργικών προϊόντων νοείται κάθε επέμβαση επί γεωργικού προϊόντος από την οποία προκύπτει επίσης γεωργικό προϊόν, με εξαίρεση τις εργασίες εντός της γεωργικής εκμετάλλευσης που είναι απαραίτητες για την προετοιμασία προϊόντος ζωικής ή φυτικής προέλευσης για την πρώτη του πώληση. [↑](#footnote-ref-14)
15. Ως εμπορία γεωργικών προϊόντων νοείται η κατοχή ή η έκθεση με σκοπό την πώληση, την προσφορά προς πώληση, την παράδοση ή οποιονδήποτε άλλον τρόπο διάθεσης στην αγορά, με εξαίρεση την πρώτη πώληση από μέρους πρωτογενούς παραγωγού σε μεταπωλητές ή μεταποιητικές επιχειρήσεις και κάθε δραστηριότητα η οποία προετοιμάζει το προϊόν για μια τέτοια πρώτη πώληση· η πώληση από μέρους πρωτογενούς παραγωγού προς τελικούς καταναλωτές λογίζεται ως εμπορία αν πραγματοποιείται σε χωριστό και ειδικό για τον σκοπό αυτό χώρο. [↑](#footnote-ref-15)